text:
БР Хөкүмәтенең күсмә кәңәшмәһендә аҙ ҡатлы йорттар төҙөү мәсьәләһе тикшереләсәк
2 июлдә Архангел районының Архангел ауылында һәм Ҡырмыҫҡалы районының Ҡырмыҫҡалы ауылында аҙ ҡатлы йорттар төҙөү мәсьәләләре буйынса кәңәшмә үтәсәк. Ойоштороусылар булып БР Хөкүмәте, Башҡортостандың Төҙөлөш һәм архитектура буйынса дәүләт комитеты, «БР Торлаҡ төҙөлөшө фонды» дәүләт унитар предприятиеһы сығыш яһай.
Кәңәшмәлә аҙ ҡатлы йорттар төҙөү эшен ойоштороу, федераль, республика һәм йорт хужаларының үҙҙәренең средстволарын йәлеп итеү мәсьәләләре тикшереләсәк, муниципаль райондар был өлкәләге тәжрибәһе менән уртаҡлашасаҡ.
Кәңәшмә эшендә БР Хөкүмәте вәкилдәре, республика министрлыҡтары һәм ведомстволары етәкселәре, муниципаль район һәм ҡала округы хакимиәттәре башлыҡтары урынбаҫарҙары, подряд, төҙөлөш ойошмалары, төҙөлөш материалдары етештереүселәр – йәмғеһе 90-дан ашыу кеше ҡатнашасаҡ.


c: text/html

text:
Республикала Урал төбәгенең биологик төрлөлөгөн һаҡлау буйынса конференция үтәсәк
«Урал төбәгенең һәм уның менән сиктәш булған биләмәләрҙең биологик төрлөлөгөн һаҡлау мәсьәләләре» төбәк-ара фәнни-ғәмәли конференцияһында ҡатнашыу өсөн заявкалар 15 авгусҡа тиклем ҡабул ителә.
БР Тәбиғәттән файҙаланыу һәм экология министрлығының матбуғат хеҙмәтенән хәбәр итеүҙәренсә, ғилми форум 26 һәм 27 сентябрҙә Күгәрсен районында үтә.
Урал төбәгенең һәм уның менән сиктәш булған биләмәләрҙең биологик төрлөлөгөн һаҡлау һәм тергеҙеү буйынса тәжрибә уртаҡлашыу сараның төп маҡсаты булып тора.
Фәнни-ғәмәли конференцияны ойоштороусылар булып БР Тәбиғәттән файҙаланыу һәм экология министрлығы, «Шүлгәнташ» дәүләт ҡурсаулығы, «Башҡортостан» милли паркы, Рәсәй Фәндәр академияһының Өфө ғилми үҙәге, Башҡортостандың айырыуса һаҡланған тәбиғәт биләмәләре буйынса дирекция һәм «Мораҙым тарлауығы» тәбиғәт паркы сығыш яһай.
Сара тураһында тулыраҡ мәғлүмәт БР Тәбиғәттән файҙаланыу һәм экология министрлығы сайтында урынлаштырылған.

robotstxt: allowed

filter: keep


text:
«Экологик хәүефһеҙлек буйынса иң яҡшы белгес-2010» конкурсы иғлан ителгән
III «Экологик хәүефһеҙлек буйынса иң яҡшы белгес-2010» республика конкурсына ғаризалар ҡабул ителә башланы. Ул Бөтә донъя тирә-яҡ мөхитте һаҡлау көнөнә ҡарата 2010 йылдың 3 июнендә үтәсәк.
Һөнәри ярышты «Тармаҡ-ара институт» дәүләттеке булмаған белем биреү учреждениеһы, Тәбиғәттән файҙаланыу өлкәһен күҙәтеү буйынса федераль хеҙмәттең Башҡортостан буйынса Идаралығы, Тәбиғәттән файҙаланыу һәм экология министрлығы ойоштора. Конкурс Рәсәй техник күҙәтеүенең Урал буйы Идаралығы ҡатнашлығында үткәрелә.
БР Экология министрлығының матбуғат хеҙмәтенән хәбәр итеүҙәренсә, эш менән тәьмин итеүселәр һәм хеҙмәткәрҙәр иғтибарын тирә-яҡ мөхитте һаҡлау мәсьәләләренә йәлеп итеү, шулай уҡ тирә-яҡ мөхитте яҡшы һаҡлаусы предприятиеларҙы билдәләү конкурстың төп маҡсаты иҫәпләнә.
Конкурста тирә-яҡ мөхитте һаҡлау буйынса ойошманан йүнәлтелгән, шулай уҡ үҙ аллы килгән белгестәр ҙә ҡатнаша ала. Бер предприятиенан килеүсе конкурсанттар иҫәбе сикләнмәй. Һәр ҡатнашыусыға иғәнә 1800 һум тәшкил итә (18 процент күләмендәге өҫтәлгән хаҡҡа һалымды ла иҫәпләгәндә).
Конкурста ҡатнашыу өсөн 2 июнгә ҡәҙәр заявка биреү мотлаҡ (һеҙгә уңайлы ысул менән: e-mail, факс, хат).
Конкурс шарттары һәм тәртибе хаҡында тулы мәғлүмәт «Тармаҡ-ара институт» учреждениеһы сайтында урынлаштырылған: www.bmipk.ru .
Һөнәри конкурс еңеүсеһе экология буйынса халыҡ-ара конференцияла ҡатнашасаҡ.


text:
Республика башлығы Муса Гәрәевтың ҡәберенә сәскәләр һалдыФото: Олег Яровиков
Республика башлығы Муса Гәрәевтың ҡәберенә сәскәләр һалды
Республика башлығы Муса Гәрәевтың ҡәберенә сәскәләр һалдыФото: Олег Яровиков
Өфөнөң Еңеү паркында ике тапҡыр Советтар Союзы Геройы, легендар осоусы Муса Гәрәевтың тыуыуына 90 йыл тулыуға арналған тантаналы митинг үтте. Унда Башҡортостан Президенты Рөстәм Хәмитов, БР Дәүләт Йыйылышы — Ҡоролтай рәйесе Константин Толкачев, БР Хөкүмәте Премьер-министры Азамат Илембәтов, Геройҙың туғандары, БР Хәрби комиссариаты вәкилдәре, һуғыш һәм хеҙмәт ветерандары, курсанттар һәм хәрби-патриотик клубтарҙың тәрбиәләнеүселәре ҡатнашты.
Тантана Рәсәй һәм Башҡортостандың гимндары менән асылды. Рөстәм Хәмитов Муса Гәрәевтың ҡәберенә сәскәләр һалды. Тантанаға йыйылғандар Геройҙы бер минут тын ҡалып иҫкә алды.
— Бөгөн беҙҙе бында бөйөк кеше — яҡташыбыҙ Муса Ғайса улы Гәрәев йыйҙы, — тип мөрәжәғәт итте килгәндәргә республика Президенты. – Бөйөк Ватан һуғышы йылдарында Башҡортостандан 700 меңләп кеше фронтҡа китте. Шуларҙың 300 меңгә яҡыны яу ҡырында ятып ҡалды. 284 яугирыбыҙ Советтар Союзы Геройы булды, һәм ни бары береһе – Муса Гәрәев – был юғары исемгә ике тапҡыр лайыҡ булды. Иң оҫта осоусы, 250-гә яҡын осош яһаған был кеше ҡурҡыу белмәүе, ҡаһарманлығы менән генә түгел, кешелеклелеге менән дә айырылып торҙо.
Уның әйтеүенсә, Муса Гәрәев ябай тормошта шат күңелле, аралашыусан булһа, һуғышта дошмандарға аяу белмәгән.
— Беҙ Башҡортостан еренең Советтар Союзына данлыҡлы осоусы һәм күренекле граждан биреүе менән ғорурланабыҙ, — тине Рөстәм Хәмитов. – Тыныс тормошта ул ДОСААФ эшмәкәрлеген ойоштора алды. Ул һәр ваҡыт балалар менән осрашып торҙо, бер быуын йәштәрҙең тәрбиәсеһе булды.
Башҡортостан Президенты ветерандарға, Геройҙың туғандарына һәм яҡындарына, Муса Гәрәев менән бергә эшләгәндәргә рәхмәтен белдерҙе.
— Муса Ғайса улы мәңгелеккә хәтерҙә ҡаласаҡ, — тип һыҙыҡ өҫтөнә алды ул. – Ә беҙ уның төплө уйланылған, кешелекле эштәрен даум итәсәкбеҙ.
Һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандарының республика советы рәйесе Марат Муллағәлләмов, Башҡортостандың күп милләтле халҡы Муса Гәрәев менән ғорурлана һәм уны хөрмәтләп иҫкә ала, тип билдәләне. Геройҙың улы Евгений Гәрәев әйтеүенсә, Муса Гәрәев тәү сиратта үҙенең балалары өсөн өлгө булған: ул бик итәғәтле кеше, һәм һәр башлаған эшен уңышлы ахырына еткергән.
Артабан халыҡ парашютистарҙың һикергәнен күҙәтте, уларҙың икәүһе Рәсәй һәм Башҡортостан флагтарын тотҡайны. Тантана хәрби оркестр башҡарыуындағы «Авиаторҙар маршы» менән тамамланды.


text:
Башҡортостанда Фольклориада уҙғарыу тураһында ҡарар Рәсәйҙең донъяның мәҙәни мираҫын һаҡлауҙағы ролен билдәләй — Владимир Мединский Фото: Олег Яровиков
Башҡортостанда Фольклориада уҙғарыу тураһында ҡарар Рәсәйҙең донъяның мәҙәни мираҫын һаҡлауҙағы ролен билдәләй — Владимир Мединский
Башҡортостанда Фольклориада уҙғарыу тураһында ҡарар Рәсәйҙең донъяның мәҙәни мираҫын һаҡлауҙағы ролен билдәләй — Владимир Мединский Фото: Олег Яровиков
ӨФӨ, 2015 йыл, 20 октябрь. /«Башинформ» мәғлүмәт агентлығы, Александр Смирнов/.
Башҡортостандың 2020 йылда Бөтә донъя фольклориадаһын ҡабул итеү хоҡуғын алыуына аңлатма биреп, Рәсәйҙең мәҙәниәт министры Владимир Мединский Көнбайыш яғынан санкциялар иғлан ителгән осорҙа ошо ваҡиғаның айырыуса әһәмиәтле булыуын билдәләне.
– Рәсәй Бөтә донъя фольклориадаһын ҡабул итеү хоҡуғына эйә булды. Халыҡ-ара фестиваль 2020 йылда Башҡортостанда ойошторола. Фольклор фестивале, Олимпиада кеүек үк, дүрт йылға бер тапҡыр уҙғарыла. Ошо матур, күләмле байрамда планетаның төрлө мөйөштәренән меңдәрсә ҡунаҡ ҡатнаша. Илебеҙҙә фестивалде үткәреү тураһында ҡарар Рәсәйҙең донъяның мәҙәни мираҫын, ата-бабаларыбыҙҙың ғөрөф-ғәҙәттәре һәм йәшәү рәүеше хаҡында хәтерҙе һаҡлауҙағы ролен билдәләй, – тине Владимир Мединский.
Республика Хөкүмәтендәге оператив кәңәшмәлә Башҡортостан Башлығы Рөстәм Хәмитов Фольклориадаға әҙерлек осоронда төбәк алдында торған бурыстарҙы билдәләне.
– Башҡортостанда шундай күләмле сара буласағына бик шатмын, – тине Рөстәм Хәмитов. – Алдағы дүрт йылда әүҙем эшләргә тура киләсәк. Беҙ республикалағы барлыҡ сәхнә майҙансыҡтарын тәртипкә килтерергә, ҡала һәм райондарҙы төҙөкләндереү буйынса эште дауам итергә тейешбеҙ. Республика Хөкүмәтенә һәм бөтә муниципалитеттарға шундай бурыс ҡуйылған.
Иҫегеҙгә төшөрәбеҙ, Башҡортостанда халыҡ сәнғәте, бейеү һәм хор менән йырлау фестивален ойоштороу тураһында ҡарар 45-се Бөтә донъя конгресы һәм Фольклор фестивалдәре һәм традицион сәнғәт ойошмаһы халыҡ-ара советының генераль ассамблеяһы сиктәрендә ҡабул ителде. Сара 12 октябрҙән 18-нә тиклем Перуҙың Арекипа ҡалаһында уҙҙы.
Бөтә донъя фольклориадаһы дүрт йылға бер тапҡыр ойошторола. Фестивалдең маҡсаты – кешелектең мәҙәни мираҫының күп төрлөлөгөн сағылдырыу һәм уны һаҡлап ҡалыуға булышлыҡ итеү.


text:
Илдар Баһаутдинов: «Хәрби хеҙмәткә белгестәр оҙатыу буйынса план 100 процентҡа үтәлде»
Башҡортостандың хәрби комиссариаттары 2010 йылда белгестәрҙе хәрби хеҙмәткә оҙатыу планын тулыһынса үтәне, тип хбәр итте республиканың хәрби комиссары вазифаһын башҡарыусы Илдар Баһаутдинов яҙғы хәрби хеҙмәткә саҡырыу буйынса инструкторҙар сборында.
— Рәсәй ғәскәрҙәренә йүнәлтелгәндәрҙең 12 процентының хәрби-техник белеме бар ине, ләкин был бик аҙ,— тип билдәләне Илдар Баһаутдинов. – Хәрби хеҙмәткә алыныусыларҙың 96 проценты хәрби хеҙмәт нигеҙҙәре программаһы буйынса әҙерлек үтте. Ғәскәрҙәргә белгестәр оҙатыу буйынса план 100 процентҡа үтәлде.
Хәрби комиссар һүҙҙәренсә, 2010 хәрби хеҙмәткә саҡырыу буйынса иң ҡатмарлы йыл булған. Шулай ҙа Хәрби комиссариаттың Благовещен, Стәрлетамаҡ, Ҡыйғы һәм Балаҡатай, Бүздәк һәм Благовар, Бишбүләк, Асҡын һәм Ҡариҙел райондары, шулай уҡ Өфөнөң Орджоникидзе, Калинин һәм Октябрь райондары йәштәрҙе хәрби хеҙмәткә әҙерләү буйынса юғары һөҙөмтәләргә өлгәшкән.


text:
Башҡортостан мәктәптәрендә һәр 12 балаға бер компьютер буласаҡ
Башҡортостан мәктәптәрендә компьютерҙар иҫәбен арттырғас, 12 балаға бер техника берәмеге тура киләсәк. Әлегә иһә республика мәктәптәрендә һәр компьютерға уртаса 18 кеше сиратта тора. Был турала йома көнө БР Дәүләт Йыйылышы – Ҡоролтай Рәйесе Константин Толкачевтың уҡытыусылар – Башҡортостандың муниципаль берәмектәре вәкәләтле органдары депутаттары менән осрашыуында БР мәғариф министры урынбаҫары Владимир Аристархов хәбәр итте. Уның әйтеүенсә, яңы компьютерҙар һатып алыуҙан тыш, Башҡортостанда дөйөм белем биреү өлкәһенә башҡа заманса мәғлүмәт технологияларын әүҙем индереү ҙә планлаштырыла. Улар иҫәбендә яңы электрон белем биреү ресурстарын файҙаланыу һәм алдынғы мәғлүмәт технологияларын үҙләштергән уҡытыусыларҙы матди яҡтан дәртләндереү ҙә бар.


text:
Ҡырым башҡорттары Ялтала халыҡтар дуҫлығы фестивалендә сығыш яһаныФото: Бөтә донъя башҡорттары ҡоролтайы башҡарма комитетының матбуғат хеҙмәте
Ҡырым башҡорттары Ялтала халыҡтар дуҫлығы фестивалендә сығыш яһаны
Ҡырым башҡорттары Ялтала халыҡтар дуҫлығы фестивалендә сығыш яһаныФото: Бөтә донъя башҡорттары ҡоролтайы башҡарма комитетының матбуғат хеҙмәте
ӨФӨ, 2016 йыл, 5 май. /«Башинформ» мәғлүмәт агентлығы, Арина Рәхимҡолова/.
Ҡырым башҡорттары «Ялта — дуҫлыҡ яры» фестивалендә ҡатнашты. Ялта ҡалаһындағы «Иҙел-Урал» башҡорт мәҙәниәте үҙәге ағзалары рәйес Даларис Имелбаев етәкселегендә милли кейемдәрҙә сығыш яһаны, тип хәбәр итә Бөтә донъя башҡорттары ҡоролтайының матбуғат хеҙмәте.
Байрамда «Халыҡтар дуҫлығы» концерт программаһы тәҡдим ителде, унда уның исеме фестиваль тарихында тәүге тапҡыр Ҡырымда йәшәгән 25-тән ашыу халыҡ телендә яңғыраны. Ҡатнашыусылар рус, украин, татар, грузин, йәһүд, әрмән һәм башҡорт телдәрендә йырҙар башҡарҙы. Башҡорт телендә «Тыуған яҡ» композицияһын Белогорск ҡалаһының «Лилиә» ансамбле ишеттерҙе.
«Ялта — дуҫлыҡ яры» фестивале Ҡырымда унынсы тапҡыр ойошторола. Быйыл сарала ярымутрауҙағы милли ойошмаларҙың һәм фольклор коллективтарының 500-ҙән ашыу вәкиле ҡатнашты. Ойоштороусылар билдәләүенсә, байрам Ҡырым ярымутрауында йәшәгән 125 милләт һәм халыҡтарҙың берҙәмлеген сағылдыра.
Фестиваль программаһында конкурстар, күргәҙмәләр, концерттар ҡаралғайны. Фольклор коллективтары, милли аш-һыу, кәсептәр тәҡдим ителде. Фестиваль сиктәрендә төрлө оҫталыҡ дәрестәре ойошторолдо.


text:
Өфөлә диалектологияның көнүҙәк проблемаларына арналған X төбәк конференцияһы үтәсәк
22 сентябрҙә Өфөлә, БР Дәүләт Йыйылышы — Ҡоролтай Йортонда, X «Рәсәй халыҡтары телдәре диалектологияһының көнүҙәк проблемалары» төбәк конференцияһы үтәсәк. Уны ойоштороусылар – Рәсәй фәндәр академияһының Тел ғилеме институты, Рәсәй фәндәр академияһының Өфө ғилми үҙәге, БР Фәндәр академияһы, БР Мәғариф министрлығы, БР Дәүләт телдәре буйынса советы, БР Йәмәғәт палатаһы, Башҡортостан халыҡтары ассамблеяһы.
Фәнни форум төрки, славян, фин-уғыр диалектологиялары проблемаһын, башҡорт теле диалекттарын өйрәнеү перспективаларын, диалект шарттарында туған тел һәм дәүләт телдәрен өйрәнеү мәсьәләләрен тикшерәсәк. Диалектологияның көнүҙәк проблемаларын тикшереүҙә Башҡортостан зыялыларынан тыш, Рәсәйҙең башҡа төбәктәренән телсе-ғалимдар ҙа ҡатнашасаҡ. Конференцияла ҡатнашыуға заявкалар Мәскәүҙән, Санкт-Петербургтан, Ижевскиҙан, Чебоксарҙан килгән.


text:
1Уый фӕстӕ Павел ныууагъта Афинтӕ ӕмӕ араст Коринфмӕ. 2Уым сӕмбӕлди, йӕ ном Акилӕ кӕмӕн уыд, ахӕм цавӕрдӕр понтаг иудейыл йӕ ус Прискиллӕимӕ. Уыдон ӕрӕджы ӕрцыдысты Италийӕ, уымӕн ӕмӕ кесӕр Клавдий ӕппӕт иудейтӕн радта Ромӕй ацӕуыны бардзырд. Павел ӕрцыд уыдонмӕ, 3Баззад сӕм ӕмӕ куыста семӕ, уымӕн ӕмӕ сӕм Павелимӕ иу дӕсныйад уыди – цатыртӕ аразын. 4Алы сабат та ныхас кодта синагогӕйы, йӕхи хъардта иудейты ӕмӕ бердзенты баууӕндын кӕныныл. 5Силӕ ӕмӕ Тимофей Македонийӕ куы ӕрцыдысты, уӕд Павел йӕхи снывонд кодта Хуыцауы ныхас амонынӕн – иудейты ӕууӕндын кодта, Йесо Чырысти кӕй у, ууыл. 6Фӕлӕ уыдон йӕ ныхмӕ кӕй уыдысты ӕмӕ йӕ кӕй фаудтой, уый тыххӕй Павел ацагъта йӕ дарӕсы рыг ӕмӕ сын загъта: «Уӕ сӕфты тыххӕй уӕхӕдӕг стут азымджын, ӕз сыгъдӕг дӕн. Нырӕй фӕстӕмӕ муртаттӕм цӕудзынӕн». 7Павел араст уырдыгӕй, ӕмӕ ӕрцыди, Хуыцауы чи нымадта, иу ахӕм лӕджы хӕдзармӕ, йӕ ном – Иуст; йӕ хӕдзар уыди синагогӕйы фарсмӕ. 8Синагогӕйы хицау Крисп йеппӕт хӕдзаронтимӕ баууӕндыд Йесойыл. Коринфӕгтӕй Павелмӕ чи байхъуыста, уыдонӕй дӕр бирӕтӕ баууӕндыдысты ӕмӕ аргъуыд райстой. 9Иухатт ӕхсӕвы Павелмӕ фӕзынд Хицау ӕмӕ йын загъта: «Тӕрсгӕ ма кӕн, фӕлӕ дзур ӕнӕбанцайгӕйӕ. 10Ӕз демӕ дӕн, ӕмӕ дӕм фыдбылыз саразынмӕ никӕй къух баххӕсдзӕн, уымӕн ӕмӕ Мын ацы сахары бирӕ адӕм ис». 11Ӕмӕ дзы Павел баззад афӕдз ӕмӕ ӕхсӕз мӕйы, ӕмӕ адӕмы ахуыр кодта Хуыцауы ныхасыл. 12Фӕлӕ Ахайӕн йӕ хицау Галлион куы уыди, уӕд иудейтӕ ӕмвӕндӕй балӕбурдтой Павелмӕ, ӕмӕ йӕ ӕрбакодтой тӕрхондонмӕ, 13Зӕгъгӕ, ацы лӕг Хуыцаумӕ кувыныл куыд ахуыр кӕны, уый Ӕгъдаумӕ гӕсгӕ нӕу. 14Павел йӕ дзых нӕма байгом кодта, афтӕ Галлион иудейтӕн загъта: «Иудейтӕ, исты фыдбылыз кӕнӕ фыдракӕнд куы ӕрцыдаид, уӕд мын ӕфсон уыдаид сымахмӕ байхъусынӕн. 15Фӕлӕ ныхӕстыл, нӕмттыл ӕмӕ уӕ Ӕгъдауыл кӕй у уӕ быцӕу, уымӕ гӕсгӕ уӕ бар уӕхи. Нӕ мӕ фӕнды, ӕмӕ уын уыдӕтты тӕрхонгӕнӕг ӕз уон». 16Уыйадыл сӕ фӕтардта тӕрхондонӕй. 17Уӕд иууылдӕр сӕхи ныццавтой синагогӕйы хицау Сосфеныл ӕмӕ йӕ надтой тӕрхондоны раз. Фӕлӕ йыл Галлион мисхалы бӕрц дӕр нӕ батыхст. 18Павел Коринфы бафӕстиат дзӕвгар, стӕй хӕрзбон загъта ӕфсымӕртӕн, ӕмӕ Акилӕ ӕмӕ Прискиллӕимӕ науы ацыд Сиримӕ. Хуыцауӕн дзырд кӕй радта, уымӕ гӕсгӕ балцы размӕ Кенхрейы алвыдта йӕ сӕр. 19Бахӕццӕ сты Эфесмӕ. Уым ныууагъта Акилӕйы ӕмӕ Прискиллӕйы; йӕхӕдӕг та бацыд синагогӕмӕ ӕмӕ ныхас кодта иудейтимӕ. 20Уыдон ӕм ӕрхатыдысты, цӕмӕй сӕм афӕстиат уа иуцасдӕр, фӕлӕ Павел не сразы. 21Хӕрзбонӕн сын загъта: «[Цы бӕрӕгбон ӕрцӕуы, уый ӕз ӕнӕмӕнг Иерусалимы хъуамӕ арвитон.] Хуыцауы фӕндӕй та уӕм ӕрыздӕхдзынӕн». Ӕмӕ науы ацыд Эфесӕй. 22Кесарийы рахызт науӕй ӕмӕ ӕрцыд Иерусалиммӕ. Уым аргъуаны фембӕлд уырнджытимӕ ӕмӕ араст Антиохимӕ. 23Уым иуцасдӕр куы фӕци, уӕд араст ӕмӕ цыди Галатийы бӕстӕйыл ӕмӕ Фригийыл, йӕ фӕндагыл фидар кодта ӕппӕт ахуыргӕнинӕгты уырнындзинад. 24Ныр цавӕрдӕр александриаг иудей, йӕ ном – Аполлос, ӕрцыд Эфесмӕ. Аполлос уыди дзырдарӕхст лӕг, хорз зыдта Сыгъдӕг Фыст. 25Хицауы фӕндаг цы у, уый йын бацамындӕуыд, ӕмӕ Йесойы тыххӕй дзырдта ӕмӕ ахуыр кодта зӕрдиагӕй ӕмӕ раст, кӕд ӕрмӕст Иоанны аргъуыд зыдта, уӕддӕр. 26Аполлос ныфсджынӕй дзурын райдыдта синагогӕйы. Акилӕ ӕмӕ йӕм Прискиллӕ куы байхъуыстой, уӕд ӕй ахуыдтой сӕхимӕ ӕмӕ йын бӕлвырддӕр бацамыдтой Хуыцауы фӕндаг. 27Ахаймӕ цӕуыны фӕнд ӕм куы фӕзынд, уӕд ын ӕфсымӕртӕ баххуыс кодтой, стӕй ныффыстой ахуыргӕнинӕгтӕм, цӕмӕй йыл баузӕлой. Уырдӕм куы ӕрцыд, уӕд тынг ахъаз фӕци, Хуыцауы хорзӕхы руаджы чи баууӕндыд, уыдонӕн. 28Ӕппӕт адӕмы раз-иу йӕ тыхджын ныхасӕй басаста иудейты – Сыгъдӕг Фысты фӕрцы ӕмбарын кодта, Йесо Чырысти кӕй у, уый.
Copyright
Learn More


text:
30 июндә балаларҙың йәйге ялы мәсьәләләре буйынса граждандар ҡабул ителәсәк
30 июндә РФ Президентының Башкортостан Республикаһындағы йәмәғәт ҡабул итеү бүлмәһендә балалар һәм үҫмерҙәрҙең йәйге ялы мәсьәләләре буйынса граждандар ҡабул ителәсәк.
Ҡабул итеүҙе РФ Президентының Башкортостан Республикаһындағы йәмәғәт ҡабул итеү бүлмәһе етәксеһе Петр Капишников үткәрә.
Башлана — 16 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Фото:
Рөстәм Хәмитов Башҡортостанда һыу транспортын үҫтереү тураһында кәңәшмә үткәрҙе
Фото:
Кисә республика Президенты Рөстәм Хәмитов үткәргән кәңәшмәлә Башҡортостанда һыу транспортын үҫтереү мөмкинлектәре тикшерелде. Һөйләшеүҙә дәүләт структуралары һәм бизнес-берләшмә вәкилдәре ҡатнашты.
— Бөгөн Башҡортостан Республикаһында һыу транспортын үҫтереү менән бәйле хәл яҡшынан түгел. Һуңғы тиҫтә йылдар эсендә һыу транспорты темаһы яйлап һүрелә, йөк ташыу күләмдәре кәмей, пассажирҙар ташыу ҙа юғары кимәлдә түгел. Иҡтисадтың был ярайһы уҡ ҙур тармағынан алынған килем ҙур түгел. Шуға күрә был өлкәләге хәлгә тәнҡит күҙлегенән ҡарарға тейешбеҙ, — тине Президент, ултырышты асып.
Совет осоро менән сағыштырмаса, республикала һыу транспортында йөк ташыу күләмдәре 10 тапҡырға тиерлек кәмегән. «Камводпуть» федераль дәүләт учреждениеһы етәксеһе урынбаҫары – Ағиҙел һыу юлдары һәм судоходство районы начальнигы Станислав Большаков һүҙҙәренсә, 2011 йылда Башҡортостанда яҡынса 3,5 миллион тонна йөк ташылған, ә 1970-1980-се йылдарҙа иһә был күрһәткес 33 миллион тонна тәшкил иткән. Бөгөнгө көндә «Башҡортостан йылға пароходсылығы» асыҡ акционерҙар йәмғиәте төп йөк ташыусы булып тора. Уның акциялар пакетының 63,4 проценты республика һәм «БашВолготанкер» судоходство компанияһы» ябыҡ акционерҙар йәмғиәте ҡарамағында.
БР Хөкүмәте Премьер-министры урынбаҫары Сергей Афонин бындай хәлдең төп сәбәптәре араһында судноларҙың иҫке булыуын атаны. Мәҫәлән, «Башҡортостан йылға пароходсылығы»нда улар 64 процент тәшкил итә, улар уртаса 35 йылдан ашыу файҙаланыла. Йылғаларҙың һайығыуы ла тармаҡ торошона ыңғай йоғонто яһаманы, тип белдерҙе Сергей Афонин.
Пассажирҙар ташыуға килгәндә иһә, ул Өфөлә заманса йылға вокзалы булмауы хаҡында әйтте. Вице-премьер шулай уҡ уның яҡын арала төҙөлмәйәсәген билдәләне, шуға күрә Дуҫлыҡ монументы янындағы причалды хәүефһеҙлек нормаларына тура килтеү зарур.
Ағиҙел ҡалаһында йөк портын булдырыу республикала һыу транспортын үҫтереүҙең һөҙөмтәле юлдарының береһе буласаҡ, тигән дөйөм фекергә килде кәңәшмәлә ҡатнашыусылар. Әлеге ваҡытта «Башҡортостан йылға пароходсылығы» тейешле проект әҙерләй. Ҡала хакимиәте башлығы Олег Крысин һүҙҙәренсә, был проект бер юлы бер нисә инвесторҙа ҡыҙыҡһыныу уятҡан.
Проекттың яҡшы иҡтисади мөмкинлектәре булыуы хаҡында БР Сауҙа-сәнәғәт палатаһы вице-президенты Азат Фазлыев та әйтте. Әлеге ваҡытта Ағиҙелдәге ҡоро йөк терминалының хужаларына бәйле «аңлайышһыҙ һәм асыҡ булмаған» хәл потенциаль инвесторҙарҙы ҡурҡыта, тип билдәләне ул.
— Унда буталсыҡ хәл – федераль хоҡуҡтар ҙа, Ер һәм мөлкәт мөнәсәбәттәре министрлығының ерҙәре лә бар, муниципаль милек тә, шәхси эшҡыуарҙар ҙа бар. Шуға күрә иң тәүге бурыс – милек менән бәйле мәсьәләне хәл итеү, — тип һыҙыҡ өҫтөнә алды Азат Фазлыев.
Ул бында «дәүләт-шәхси партнерлыҡ булдырыу өсөн идеаль вариант» булыуын билдәләне.
Республика Президенты проектты тормошҡа ашырыуҙа ярҙам итергә әҙер булыуын белдерҙе.
— Беҙҙә ресурстар бар, ниндәй ҙә булһа – дәүләт, шәхси йәки дәүләт-шәхси структура булдырасаҡбыҙ, уныһын ҡарарбыҙ, — тип билдәләне Рөстәм Хәмитов һәм Сергей Афонинды был эштең координаторы итеп тәғәйенләне.
Үҙ сиратында, Башҡортостандың Транспорт һәм юл хужалығы буйынса дәүләт комитетына республикала һыу транспортын үҫтереү стратегияһының төп параметрҙарын билдәләргә ҡушылды. Осрашыуҙа ҡатнашыусыларҙың барыһы ла республикала маҡсатлы программа булдырыу кәрәклеге менән килеште.
Был эшмәкәрлек өсөн яуаплы кешеләр башҡарылған эш хаҡында июлдә үткәреләсәк сираттағы Президент ҡарамағындағы ултырышта отчет бирә аласаҡ.


text:
Республикала баш ҡалалағы төп шыршының уттары тоҡандыФото: Роман Хәкимов
Республикала баш ҡалалағы төп шыршының уттары тоҡанды
Республикала баш ҡалалағы төп шыршының уттары тоҡандыФото: Роман Хәкимов
ӨФӨ, 2015 йыл, 25 декабрь. /«Башинформ» мәғлүмәт агентлығы, Ксения Калинина/.
24 декабрҙә Өфөләге В.И.Ленин исемендәге майҙанда баш ҡаланың төп шыршыһын асыу тантанаһы булды. Ҡыш бабай, Ҡарһылыу һәм әкиәт персонаждары балалар менән әйлән-бәйлән уйнаны. Был хаҡта «Башинформ» агентлығына ҡала хакимиәтенең матбуғат хеҙмәтендә хәбәр иттеләр.
Майҙан боҙҙан яһалған һындар һәм тауҙар менән биҙәлгән. Музыкаль коллективтар һәм солистар дәртле йыр-бейеүҙәре, барабансылар Яңы йыл маршы менән шатландырҙы.
Ҡала хакимиәте башлығы урынбаҫары Сынтимер Баязитов йыйылыусыларҙы етеп килгән 2016 йыл менән ҡотланы һәм уңыштар, һаулыҡ теләне. Кино йылы алдынан ҡала хакимиәте башлығы урынбаҫары төп шыршы уттарын «хлопушка» ярҙамында тоҡандырҙы. Байрам Яңы йыл флешмобы менән тамамланды.


text:
Республикала дельтапландың ҡолауы факты буйынса тикшереү үткәрелә Фото: Андрей Старостин
Республикала дельтапландың ҡолауы факты буйынса тикшереү үткәрелә
Республикала дельтапландың ҡолауы факты буйынса тикшереү үткәрелә Фото: Андрей Старостин
ӨФӨ, 2015 йыл, 2 сентябрь. /«Башинформ» мәғлүмәт агентлығы, Розалиә Вәлиева/.
Республикала дельтапландың ҡолауы факты буйынса тикшереү үткәрелә. Волга буйы тикшереү идаралығы Рәсәйҙең Тәфтиш комитеты транспортында Баҡалы районында дельтапландың ҡолауы факты буйынса тикшереү алып бара. Ведомствоның рәсми сайтында хәбәр ителеүенсә, фажиғә һөҙөмтәһендә ике кеше һәләк булған.
Яҡынса мәғлүмәттәр буйынса, 1 сентябрҙә киске сәғәт 9-сы 20 минутта Иҫке Ҡатай ауылы янында ике урынлыҡ моторлы дельтаплан ҡолаған. 1961 йылғы пилот һәм 1965 йылғы пассажир һәләк булған.
Ваҡиға урынында транспорт прокуратураһы һәм полиция хеҙмәткәрҙәре менән бергә тикшереү-оператив төркөмө эшләй. Әлеге ваҡытта ваҡиға сәбәптәрен асыҡлауға йүнәлтелгән тикшереү саралары уҙғарыла.
Тикшереү йомғаҡтары буйынса процессуаль ҡарар ҡабул ителәсәк.


text:
Башҡортостан Президенты Invest AD компанияһының генераль директоры менән осраштыФото: Олег Яровиков
Башҡортостан Президенты Invest AD компанияһының генераль директоры менән осрашты
Башҡортостан Президенты Invest AD компанияһының генераль директоры менән осраштыФото: Олег Яровиков
21 августа Башҡортостан Президенты Рөстәм Хәмитов Берләшкән Ғәрәб Әмирлектәренән Invest AD компанияһының генераль директоры Назем Фавваз Аль-Кудси менән осрашты. Сарала төрлө өлкәләрҙә инвестиция проекттарын тормошҡа ашырыу мөмкинлектәре тикшерелде, тип хәбәр иттеләр төбәк башлығының матбуғат хеҙмәтенән.
— Һеҙ етәкләгән фонд эшмәкәрлеге менән танышбыҙ. Әлбиттә, һеҙҙең ярҙамығыҙ менән ресурстар йәлеп итеү өлкәһендә хеҙмәттәшлек итеүҙе ойошторорға теләр инек, — тип билдәләне Рөстәм Хәмитов. – Беҙҙе инвестициялар, шулай уҡ төрлө фондар булдырыу ҙа ҡыҙыҡһындыра. Бергәләп эш итеү механизмдарын һәм формаларын тикшерергә мөмкин. Һеҙҙең фондтың Рәсәй Һаҡлыҡ банкы менән стратегик партнер булыуын беләм. Был йәһәттән дә хеҙмәттәшлек итеү варианттары бар. Бергәләп эш итеү өсөн бер нисә проект тәҡдим итә алабыҙ, — тине республика Президенты.
— Һеҙҙең республикаға, Рәсәйгә килеүебеҙгә шатбыҙ. Күп кенә коллегаларыбыҙ тап һеҙҙең республикаға барырға кәңәш итте. Хеҙмәттәшлек итеү өсөн төрлө варианттарҙы ла ҡараясаҡбыҙ. – тип һыҙыҡ өҫтөнә алды Аль-Кудси әфәнде.
Осрашыуҙа һаулыҡ һаҡлау һәм туризм өлкәләрендә бергәләп эш итеү мөмкинлектәре тикшерелде, тип хәбәр итте Invest AD компанияһының генераль директоры журналстар менән аралашыу барышында.
— Республикалағы һаулыҡ һаҡлау учреждениеларының үҫешкән инфраструктураһына, Башҡортостанда булған тәжрибәгә айырыуса иғтибар бүләбеҙ. Шулай уҡ ауыл хужалығы өлкәһендә хеҙмәттәшлек итеү мөмкинлектәрен тикшерҙек. Башҡортостандың агросәнәғәт өлкәһендә ҙур мөмкинлектәре бар. Беҙ әлеге ваҡытта республикала тормошҡа ашырылған проекттар менән танышып сыҡтыҡ. Ҡайһы берәүҙәрендә ҡатнашырға, уларҙы тормошҡа ашырырға әҙербеҙ, — тип белдерҙе Invest AD компанияһы етәксеһе.
Осрашыу тураһында тулыраҡ мәғлүмәт Башҡортостан Президентының рәсми сайтында урынлаштырылған.


text:
Баш ҡалала 11 йәшлек Виолетта Токарчукты үлтереүҙә ғәйепләнеүсе ҡулға алындыФото: Башҡортостан буйынса Эске эштәр министрлығының матбуғат хеҙмәте
Баш ҡалала 11 йәшлек Виолетта Токарчукты үлтереүҙә ғәйепләнеүсе ҡулға алынды
Баш ҡалала 11 йәшлек Виолетта Токарчукты үлтереүҙә ғәйепләнеүсе ҡулға алындыФото: Башҡортостан буйынса Эске эштәр министрлығының матбуғат хеҙмәте
ӨФӨ, 2015 йыл, 25 сентябрь. /«Башинформ» мәғлүмәт агентлығы, Ләйлә Аралбаева/.
Өфөлә 11 йәшлек Виолетта Токарчукты үлтереүҙә ғәйепләнеүсе ҡулға алынды. Был хаҡта Башҡортостан буйынса Эске эштәр министрлығының матбуғат хеҙмәте хәбәр итә, шулай уҡ Рәсәйҙең Башҡортостан буйынса Тәфтиш комитетының рәсми сайтында ла мәғлүмәт бирелгән.
Башҡортостан буйынса Эске эштәр министрлығының белдереүендә билдәләнеүенсә, енәйәтте асыу өсөн күпселек полиция бүлексәләре йәлеп ителгән. Ваҡиға урынынан байтаҡ объекттар тикшереүгә алынған. Экспертиза һөҙөмтәһендә ғәйепләнеүсенең — Өфөлә йәшәүсе 36 йәшлек ирҙең шәхесе асыҡланған. Ул оперативниктар тарафынан «Үҙәк баҙар» туҡталышы янында ҡулға алынған. Ир Рәсәй Енәйәт кодексының 105-се статьяһы буйынса (баланы үлтереү) енәйәт ҡылыуҙа ғәйепләнә.
Рәсәй Тәфтиш комитетының үҙәк аппараты эксперттары һәм криминалистары, яңы технологиялар һәм заманса ҡорамалдар ҡулланып, алынған объекттарға анализ яһаған. Һөҙөмтәлә ғәйепләнеүсенең енәйәт ҡылыуға ҡатнашлығы булыуы билдәләнгән. Енәйәт эшен тикшереү дауам итә, хөкөм сараһын сығарырға әҙерләнеү өсөн материалдар йыйыла.


text:
Өфөлөләрҙең уртаса эш хаҡы 20 600 һумға етте
Өфөлә уртаса эш хаҡы уҙған йылдың ошо уҡ осоро менән сағыштырғанда һиҙелерлек артты. Яңыраҡ ул 20 меңлек кәртәне үтте һәм бөгөн 20 600 һум самаһы тәшкил итә. Был турала Өфө хакимиәтендәге оператив кәңәшмәлә уның башлығы Павел Качкаев хәбәр итте. Уның әйтеүенсә, ҡалала йәнә эш хаҡын түләү менән бәйле хәлдәр ҙә тотороҡланған. Әлеге ваҡытта ҡала предприятиелары һәм ойошмаларының хеҙмәткәрҙәре алдында бурысы юҡ тиерлек, ә эш хаҡының тотҡарланыуы һирәк күренеш.
Павел Качкаев билдәләүенсә, хеҙмәт баҙарында дөйөм алғанда ыңғай динамика күҙәтелә. Мәҫәлән, ағымдағы йылдың май айында эшһеҙлек кимәле уҙған йылдың ошо уҡ осоро менән сағыштырғанда 10 процентҡа кәмегән, ә хеҙмәт баҙарында көсөргәнешлек коэффициенты бер проценттан да түбәнерәк.


text:
"Рәсәй өмөтө" йәштәр премияһы раҫланды
Рәсәй фәнни һәм инженер йәмәғәт ойошмалары союзы тарафынан фән һәм техника өлкәһендә йыл һайын бирелә торған "Рәсәй өмөтө" йәштәр фәнни-техник премияһын булдырыу тураһында ҡарар ҡабул ителде.
Премия инновацион бурыстарҙы хәл итеүҙә йәш, ижади һәләтле һәм үҙенсәлекле фекерләүсе фәнни һәм инженер кадрҙарҙы үҫтереү, тәрбиәләү һәм яҡлау маҡсатында булдырылды. "Рәсәй өмөтө" премияһы фәнни-техник процесты үҫтереүҙә йәш ғалимдарҙың һәм белгестәрҙең ҡаҙаныштарын юғары кимәлдә таныу булып тора.
Йыл һайын 10 "Рәсәй өмөтө" премияһы фән, технологиялар һәм техниканы үҫтереүҙең түбәндәге өҫтөнлөклө йүнәлештәре буйынса биреләсәк: "Именлек һәм террорсылыҡҡа ҡаршы тороу", "Тере системалар", "Наносистемалар һәм материалдар индустрияһы", "Мәғлүмәт-телекоммуникация системалары", "Перспективалы ҡоралдар, хәрби һәм махсус техника", "Тәбиғәттән рациональ файҙаланыу", "Транспорт, авиация һәм космос системалары", "Энергетика һәм энергияны һаҡлау".
БР Сәнәғәт һәм тышҡы иҡтисади бәйләнештәр министрлығынан хәбәр итеүҙәренсә, "Рәсәй өмөтө" премияһы аҡсалата бүләкләү, лауреат дипломы һәм иҫтәлекле билдәһенән тора. Премия бер дәғүәсегә лә (100 мең һум күләмендә), шулай уҡ иң күбе өс кешенән торған дәғүәселәр коллективына ла (150 мең һум суммаһында) бирелеүе мөмкин.


text:
Өфө уҡытыусылары август кәңәшмәһен үткәрҙе
22 августа «Нефтсе» мәҙәниәт һарайында үткән август кәңәшмәһендә Өфө уҡытыусылары мәғариф өлкәһендәге ҡаҙаныштар һәм проблемалар хаҡында һөйләште. Атап әйткәндә, мәктәпкәсә белем биреүҙе үҫтереү, яңы мәғариф стандарттарына күсеү, заманса мәктәп инфраструктураһын булдырыу, һәләтле балалар менән эшләүҙе камиллаштырыу, йәш белгестәргә ярҙам итеү, үҫеп килгән быуындың һаулығын һаҡлау мәсьәләләре хаҡында һүҙ барҙы.
Өфө хакимиәтенең мәғариф идаралығы начальнигы Елена Хаффазова бала баҡсалары мәсьәләһен ҡуҙғатты. Был йүнәлештә ул ыңғай үҙгәрештәрҙе билдәләне. Шулай итеп, үткән уҡыу йылында 4 элекке мәктәпкәсә белем биреү учреждениеһы биналары муниципаль милеккә кире ҡайтарылған, 6 яңы бала баҡсаһы төҙөлгән, өҫтәмә рәүештә 22 төркөм асылған. Һөҙөмтәлә ҡалала 2090 өҫтәмә урын булдырылған. Бөгөн баш ҡалала йәмғеһе 242 бала баҡсаһы эшләй. Бынан тыш, Өфөлә шәхси бала баҡсалары селтәре булдырылған.
Йәнә бер мөһим тема – Берҙәм дәүләт имтиханы һөҙөмтәләре. Быйыл имтихандарҙы мәктәп уҡыусыларының 98 проценты тапшыра алған. 11 класс уҡыусылары араһында БДИ буйынса уртаса балл 58,3 тәшкил иткән. Әммә, Елена Хаффазова билдәләүенсә, икенсе күрһәткес – имтихандарҙы тапшыра алмаған уҡыусыларҙың һаны – Өфөлә насар уҡыған балалар һанының артыуы тураһында һөйләй.
Финанс средстволарын һөҙөмтәһеҙ ҡулланыу мәсьәләһе лә иғтибарҙан ситтә ҡалманы. Елена Хаффазова иҫәпләүенсә, белем биреү учреждениеларында, уҡытыусыларҙан тыш, идара итеүсе һәм башҡа хеҙмәткәрҙәр һанының артыуы бының төп сәбәбе булып тора.
Шулай уҡ «башланғыс мәктәп-бала баҡсаһы» тибындағы учреждениеларҙа ла сығымдар нормаға ҡарағанда күберәк була. 2006 йылдан алып Өфөлә 13 башланғыс мәктәп-бала баҡсаһының 9-ы мәктәпкәсә белем биреү учреждениеһы итеп үҙгәртелде. Алдағы йылда йәнә өс бындай учреждениены шундай уҡ үҙгәреш көтә. Был үҙгәртелгән бала баҡсаларында 280 урынға иҫәпләнгән өҫтәмә төркөмдәр асырға һәм һөҙөмтәһеҙ сығымдарҙы оптималләштерергә мөминлек бирәсәк.


text:
Опера һәм балет театрында яңы етәксе
Рөстәм Сабитов Башҡорт дәүләт опера һәм балет театрына етәксе итеп тәғәйенләнде.
Рөстәм Сабитов - Рәсәйҙең һәм Башҡортостандың атҡаҙанған сәнғәт эшмәкәре, С.Юлаев исемендәге дәүләт премияһы лауреаты, Рәсәй Композиторҙар союзының почетлы ағзаһы.
Ул күренекле башҡорт композиторы һәм дирижеры Нариман Сабитовтың ғаиләһендә Өфөлә тыуған. Өфө сәнғәт училищеһының музыка бүлеген, Өфө дәүләт сәнғәт институтының (әле Өфө дәүләт сәнғәт академияһы) теория-композиторлыҡ факультетын тамамлаған.
1980 йылдан – Башҡорт дәүләт опера һәм балет театры дирижеры.
90-сы йылдарҙа Өфө дәүләт сәнғәт институтының опера әҙерлеге кафедраһында эшләй һәм Урта махсус музыка мәктәбенең камера оркестрына етәкселек итә.
15 йыл дауамында Рөстәм Сабитов Башҡортостан Республикаһының Композиторҙар союзын етәкләй. 1998 йылдан – музыкант-башҡарыусыларҙың Н.Сабитов исемендәге асык конкурсының художество етәксеһе. 2001 йылда Рәсәй Композиторҙар союзының Шостакович исемендәге премияһына лайыҡ була. Башҡортостандың музыкаль мәҙәниәте үҫешенә булышлыҡ иткән эшмәкәрлеге өсөн 2005 йылда «Музыкальное обозрение» гәзитенең лауреаты була.


text:
Учалы районында Александр Матросовтың ҡаһарманлығы тергеҙеләсәк Фото: Олег Яровиков
Учалы районында Александр Матросовтың ҡаһарманлығы тергеҙеләсәк
Учалы районында Александр Матросовтың ҡаһарманлығы тергеҙеләсәк Фото: Олег Яровиков
ӨФӨ, 2015 йыл, 3 февраль. /«Башинформ» мәғлүмәт агентлығы, Арина Рәхимҡолова/.
Учалы районының Ҡунаҡбай ауылында Александр Матросовтың ҡаһарманлығына арналған тәүге хәрби-тарихи реконструкция үтәсәк. Акцияны ойоштороуҙа урындағы хакимиәт һәм патриотик берекмәләр ярҙам күрһәтте.
Унда Учалынан «Бөркөт» эҙәрмән отряды, «Тәүге башҡорт атлы полкы «Любизар» хәрби-тарихи клубы, шулай уҡ Свердловск өлкәһенең Новоуральск ҡалаһынан «Эҙләүсе» һәм Өфөнән «Форвард» клубтары ҡатнаша.
Ойоштороусылар билдәләүенсә, реконструкция Бөйөк Еңеүҙең 70 йыллығын байрам итеү алдынан республикала йәштәргә патриотик тәрбиә биреүҙең лайыҡлы өлгөһө әүереләсәк. Сара Учалы районында хәрби-тарихи клуб булдырыуға тәүге аҙым буласаҡ.
Александр Матросов ҡаһармандарса һәләк була — үҙенең күкрәге менән немец амбразураһын ҡаплай. Батырҙың биографияһының ике версияһы бар. Ул 1924 йылдың 5 февралендә Екатеринославта (хәҙер Днепропетровск) тыуған. Рәүеф Насиров фаразлауынса, Александр Матросовтың ысын исеме — Мөхәмәтйәнов Шакирйән Юныс улы. Тикшеренеүсе уның Учалы районының Ҡунаҡбай ауылында донъяға килеүен дәлилләй.
Бөйөк Ватан һуғышы йылдарында Матросовтың ҡаһарманлығын тағы ла 250-нән ашыу кеше ҡабатлай. Улар араһында дүрт яҡташыбыҙ ҙа була.


text:
«Башавтотранс» автобустарында ҡулаҡса менән иҫәпләшеүселәр өсөн юл йөрөү хаҡы үҙгәрешһеҙ ҡала
Ҡулаҡса менән түләгәндә 15, пластик карта менән түләгәндә 12 һум: «Башавтотранс» Башҡортостан Республикаһы Хөкүмәте менән бирелгән юл йөрөүгә хаҡтарҙы күтәреү мөмкинлегенән өлөшләтә генә файҙаланды.
— Дәүләт автотранспортында ҡулаҡса менән хисаплашҡанда билет хаҡы БР Хөкүмәте менән билдәләнгән дәүмәлгә — 18 һумға күтәрелмәйәсәк. Пассажирҙар әүәлгесә 15 һумға йөрөйәсәк. Башҡортостан Хөкүмәте ҡарары ғәмәлгә ингәндән һуң ваҡыты сикләнмәгән транспорт карталарын ҡулланыусыларға ғына юл йөрөү хаҡы үҙгәрә – ҡулаҡсаһыҙ түләгәндәргә билет хаҡы 12 һумға етәсәк. Шул уҡ ваҡытта электрон транспорт «янсығы» хужалары барыбер һәр юл йөрөүҙән өсәр һум экономиялай һәм траспорт картаһы булмаған пассажирҙарҙан арзаныраҡҡа йөрөй, — тип хәбәр иттеләр «Башинформ»ға предприятиеның матбуғат хеҙмәтенән. Уларҙың әйтеүенсә, махсус һәм экспресс-маршруттарҙа юл йөрөү хаҡы ла әүәлге кимәлдә ҡала.
«Башинформ» агентлығының бығаса хәбәр итеүенсә, көн элгәре БР Хөкүмәте сайтында баҫылған ҡарар дәүләт компанияһына юл йөрөүгә тарифтарҙы ҡулаҡса менән хисаплашҡанда 18 һумға һәм карталар менән түләгәндә 15 һумға тиклем арттырырға мөмкинлек бирә. Махсус һәм экспресс-маршруттарға сыҡҡан автобустарҙа юл йөрөү хаҡын дәүләт предприятиеһы 30 һумға күтәрергә хоҡуҡлы.


text:
Өфөлә «Бабич» исемле тулы метражлы тарихи фильм төшөрөлә
ӨФӨ, 2016 йыл, 17 июнь. /«Башинформ» мәғлүмәт агентлығы, Ләйлә Аралбаева/.
Өфөлә «Бабич» исемле тулы метражлы тарихи фильм төшөрөлә. Фильм бөйөк башҡорт шағиры Шәйехзада Бабичтың тормош һәм ижад юлына арналған. Кинотаҫманың ҡуйыусыһы — билдәле режиссер, Ш.Бабич исемендәге дәүләт йәштәр премияһы лауреаты Булат Йосопов.
Ойоштороусылар хәбәр итеүенсә, фильмда 1914-1919 йылдар һүрәтләнә. Ижади етәксе — Башҡортостандың һәм Рәсәйҙең халыҡ артисы Таңсулпан Бабичева.
Фильмды республика Башлығының 9 миллион һум күләмендәге гранты сиктәрендә «Тере таҫма» кинокомпанияһы төшөрә.


text:
Ҡарҙан таҙартыу техникаһы Башҡортостанда тәүлек әйләнәһенә дежур итәсәк
Башҡортостан хөкүмәте күрһәтмәһе менән ҡышҡы осорҙа республиканың автомобиль юлдарындағы ҡар һалыу, һауа торошона бәйле башҡа төрлө хәүефле күренештәр эҙемтәләрен, стихиялы бәлә-ҡазаларҙы бөтөрөү өсөн техника бүлеүсе ойошмаларҙың исемлеге раҫланды.
Был ҡышҡы осорҙа автоюлдарҙы өҙлөкһөҙ һәм хәүефһеҙ эксплуатациялауҙы тәьмин итеү маҡсатында эшләнә, тип аңлаттылар республика Хөкүмәтенең матбуғат хеҙмәтендә.
Юл хужалығы идаралығына юл-эксплуатацион ойошмалар эшен федераль юл ойошмалары һәм муниципаль власть органдары менән берлектә ойошторорға ҡушылған.
Бөтә милек формаһындағы ойошмаларға ла, ял һәм байрам көндәрен дә индереп, ҡарҙан таҙартыу техникаһының тәүлек әйләнәһенә әҙер тороуын тәьмин итергә кәңәш ителгән.


text:
Бүздәк районында татар теле байрамы үтте
«Башҡортостан халыҡтары» дәүләт программаһын тормошҡа ашырыу сиктәрендә Бүздәк районының Килем урта мәктәбендә «Туган тел» татар милли байрамы үтте, уны «Килем» татар тарихи-мәҙәни үҙәге ойошторҙо.
Мәктәп фойеһында ойошторолған «Күңелләре тулы илһам... » тип аталған күргәҙмәлә яҙыусылар һәм шағирҙарҙың китаптары тәҡдим ителде. Йыйылыштар залында мәктәп коллективтары, шулай уҡ Килем һәм Яҡуп мәҙәниәт йорттары коллективтары ҡатнашлығында матур концерт үтте. Йола буйынса байрам Ғабдулла Туҡай һүҙҙәренә яҙылған «Туган тел» йыры менән башланды.
Почетлы ҡунаҡтар араһында элекке татар теле һәм әҙәбиәте уҡытыусыһы Әлифә Ғәлимова ла булды. Ул бер нисә китап авторы. Шулай уҡ ул уҡыусыларының шиғырҙары тупланған йыйынтыҡ тәҡдим итте. Атҡаҙанған колхозсы Заһира Дәүләтшина үҙе ижад иткән «Сугыш чоры балалары» шиғырын уҡып ишеттерҙе. Бала саҡ йылдарын иҫкә алып, ул үҙенең тормош һәм хеҙмәт юлы хаҡында ҙур тулҡынланыу менән һөйләне.
Шулай уҡ сара сиктәрендә викторина ойошторолдо, районда үткәрелгән иншалар конкурсында еңгән уҡыусылар эштәрен уҡып ишеттерҙе.
Байрамда ҡатнашыусыларҙың барыһына ла иҫтәлекле бүләктәр тапшырылды.


text:
Дүрт ай йомғаҡтары буйынса Башҡортостан бюджеты профицит менән үтәлгән
2012 йылдың ғинуар-апрелендә Башҡортостандың тупланма бюджеты дүрт миллиард һум тиерлек профицит менән үтәлде. Республиканың Финанс министрлығы мәғлүмәттәренә ярашлы, уның табыштары 46 млрд 773,5 млн һумды тәшкил иткән, сығымдар 42 млрд 774,9 млн һум күләмендә финансланған. Уҙған йылдың ошо уҡ осорона ҡарата 7,1 һәм 32,2 процент күләмендә үҫеш күҙәтелгән.
Һалым һәм һалым булмаған түләүҙәр күләме 37 млрд һумдан ашып киткән, был уҙған йылдағы күрһәткестән туғыҙ процентҡа күберәк. Физик шәхестәр табышына һәм ойошмалар килеменә һалым табыш алыуҙың төп сығанаҡтары булған – уларҙың дөйөм күләме һалым һәм һалым булмаған табыштарҙың дөйөм күләменең яртыһынан аша. Артабан акциздар, мөлкәткә, дәүләт һәм муниципаль милекте файҙаланыуҙан алынған табышҡа һалымдар килә.
Сығымдар структураһында әүәлгесә социаль өлкә өҫтөнлөк итә. Республика ҡаҙнаһы средстволарының 80 проценттан ашыуы пенсияларға, пособиеларға, стипендиялар, медицина страховкалауына, субсидияларға һәм башҡаһына йүнәлтелгән.
2012 йылдың ғинуар-апрелендә Башҡортостан Республикаһы бюджеты табыштар буйынса – 38 млрд 516,7 млн һум суммаһына (2011 йылдың ошо уҡ осорона ҡарата 107,3 процент), сығымдар буйынса 35 млрд 203,7 млн һум күләмендә (135,8 процент) үтәлгән.
Урындағы бюджеттарҙың табышы 19 млрд һумдан ашып киткән (2011 йылға ҡарата 116,7 процент). Сығымдар 18 млрд 367,7 млн һум суммаһына финансланған (122,6 процент).


text:
28-29 декабрҙә Өфөлә Башҡортостан Республикаһы йәш ғалимдары көнө үтәсәк
Башҡортостан Республикаһы йәш ғалимдары көнө Өфөлә 28-29 декабрҙә үтәсәк. Сара сиктәрендә республика йәш ғалимдарының һәм белгестәренең ултырышы, Рәсәй йәш ғалимдар союзының Башҡортостан Республикаһындағы төбәк бүлексәһенең кәңәшмә-семинары үтәсәк.
Ике түңәрәк өҫтәлде һәм бер семинарҙы үҙ эсенә аласаҡ «Башҡортостан Республикаһында йәш ғалимдарҙың ғилми-ғәмәли эшмәкәрлеге: мөмкинлектәр һәм перспективалар» кәңәшмә-семинары Башҡортостан Республикаһы йәш ғалимдары көнөнөң төп сараһы буласаҡ.
Башҡортостан Республикаһы йәш ғалимдары көнөн йомғаҡлап, сарала ҡатнашыусылар Башҡортостандың дәүләт һәм бизнес структураларына, республика вуздары һәм академик институттары етәкселәренә, фән һәм мәғариф өлкәһендәге йәштәр йәмәғәт ойошмаларына адресланған рекомендациялар ҡабул итәсәк.


text:
Башҡортостанда II «Урал аръяғы-2013» инвестиция форумы үтәсәк
Башҡортостан Президенты Рөстәм Хәмитов 2013 йылдың 22 һәм 23 ноябрендә «Урал аръяғы-2013» инвестиция форумын үткәреү тураһындағы бойороҡҡа ҡул ҡуйҙы.
Республика Хөкүмәтенең матбуғат хеҙмәтенән хәбәр итеүҙәренсә, иҡтисади бәйләнештәрҙе үҫтереү, Урал аръяғы иҡтисадына инвестициялар йәлеп итеү форумдың төп маҡсаттары булып тора.
Ойоштороу комитетын БР Хөкүмәте Премьер-министры урынбаҫары – БР Хөкүмәте Аппараты етәксеһе Илшат Тажетдинов етәкләне. 2013 йылдың 1 сентябренә тиклем ойоштороу комитеты Башҡортостан Хөкүмәтенә инвестиция форумына әҙерлек һәм уны үткәреү буйынса төп саралар планы һәм концепция проекттарын тәҡдим итергә тейеш.
Иҫегеҙгә төшөрәбеҙ, тәүге «Урал аръяғы» инвестиция форумы үткән йылдың июнендә Сибайҙа үткәйне.
Дөйөм алғанда, унда Башҡортостан Хөкүмәте, район хакимиәттәре һәм инвесторҙар араһында йәмғеһе 7,6 миллиард һумға хеҙмәттәшлек тураһында 11 килешеү төҙөлдө. Бөгөнгө көнгә был проекттар сиктәрендә 830 миллион һум файҙаланылған, тип хәбәр иттеләр республика Хөкүмәтенең матбуғат хеҙмәтенән.


text:
2013 йылда Рәсәйҙә урмансыларҙың эш урындары автоматлаштырыласаҡ
Урман тармағының берҙәм автоматлаштырылған мәғлүмәти системаһының бер өлөшө булараҡ Дәүләт урман реестры бөтә Рәсәй территорияһында 2013 йылда эшләй башлаясаҡ. Бөгөнгө көндә тейешле норматив-хоҡуҡи базаға төҙәтмәләр индерелгән, беренсел документтар пакеты, шулай уҡ Урман реестры программаһының макеты әҙерләнгән. Уға урман фондының торошо, сифаты, урман хужалығы хеҙмәткәрҙәре менән үткәрелгән саралар тураһындағы мәғлүмәт блоктары индереләсәк, тип хәбәр ителә урман хужалығының «Greenpress» беренсе федераль мәғлүмәт агентлығы сайтында.
«Башинформ» агентлығына БР Урман хужалығы министрлығынан хәбәр итеүҙәренсә, Башҡортостанда әле 242 участка урман хужалығын үҙ эсенә алған 31 урман хужалығы иҫәпләнә. Әлеге ваҡытта республикала был өлкәлә 3500 хеҙмәткәр эшләй.
Урмансыларҙың автоматлаштырылған эш урындарын булдырыу бөтә Рәсәй проектының бер өлөшө һанала. Шуға күрә яңы программа продукты менән файҙаланғанда ҡатмарлыҡтар тыумаһын өсөн кадрҙар әҙерләүгә махсус иғтибар бирелә.


text:
«Урал батыр ере» — федераль мәҙәни мираҫ объекты
ӨФӨ, 2016 йыл, 19 ғинуар. /«Башинформ» мәғлүмәт агентлығы, Ләйлә Аралбаева/.
Бөрйән районының иҫтәлекле урыны — «Урал батыр ере» Рәсәй халыҡтары мәҙәни мираҫ объекттарының берҙәм дәүләт реестрына индерелгән. Хәҙер объект төбәк статусын алды. Республика Мәҙәниәт министрлығы ошо хаҡта бойороҡ сығарған.
Был документ объект биләмәһенең сиктәрен раҫлауҙы һәм һаҡлауҙы регламентлай. Дөйөм майҙаны — 62 628 127 квадрат метр, уның тәүге боролош урыны Шүлгәнташ мәмерйәһенән 938 метр алыҫлыҡта урынлашҡан. Объекттың сиге Кейекбай — Ғәҙелгәрәй автомобиль юлы буйынан үтә. Уның биләмәһендә Морат туғайы, Йылҡысыҡҡан күле, Бабсаҡ бей убаһы, археологик мираҫ объекттары бар.


text:
Скачать презентацию
Идет загрузка презентации. Пожалуйста, подождите
Презентация была опубликована год назад пользователемИннокентий Шмидт
1 Аталы бала – ар ҡ алы. Донъяла ата-инәнән баш ҡ а бар нәмә лә табыла. Баланы табыу түгел, бағыу һөнәр. Ҡ атынмын тигән ҡ атындың эсендә бишекле бала ятыр. Балаға һөйөү менән ба ҡ, ул ҙ урайғас - хөрмәт менән ишеген ҡ а ҡ. Ғүмереңде я ҡ шыларға һөйкәлеп үт - һәр аунаған ереңдә бер төк ҡ алһын. Инәле бала – иркәле. Күңеле бо ҙ о ҡ ә ҙ әмдән төңөл М.А ҡ мулла. Ата улды, инә ҡ ы ҙҙ ы белмәй. Мә ҡ әлдәр
Еще похожие презентации в нашем архиве:
© 2017 MyShared Inc.
All rights reserved.


text:
Өфөлә үтәсәк ШОС саммитына документтар пакеты раҫланған — Сергей Лавров
ӨФӨ, 2015 йыл, 4 июнь. /«Башинформ» мәғлүмәт агентлығы, Ғәлиә Нәбиева/.
Шанхай хеҙмәттәшлек ойошмаһы илдәренең Сит ил эштәре министрлығы башлыҡтары 8-10 июлдә Өфөләге саммитта ойошма лидерҙарына тәҡдим ителәсәк документтар пакетын раҫланы. Был хаҡта, Рәсәйҙең Сит ил эштәре министрлығы башлығы Сергей Лавровтың белдереүенә һылтанма яһап, «Новости» Рәсәй мәғлүмәт агентлығы хәбәр итә.
Һүҙ Шанхай хеҙмәттәшлек ойошмаһының 2025 йылға тиклемге үҫеш стратегияһы хаҡында бара. Тағы ла бер мөһим документ Икенсе донъя һуғышында Еңеүҙең 70 йыллығына арналған. Сергей Лавров һүҙҙәренсә, ШОС лидерҙары уның проектын да ҡараясаҡ.
«Шанхай хеҙмәттәшлек ойошмаһының 2016-2018 йылдарға иҫәпләнгән терроризмға, сепаратизмға һәм экстремизмға ҡаршы көрәш буйынса программаһы ҙур әһәмиәткә эйә буласаҡ. Дәүләт башлыҡтары иғтибарына наркомания менән көрәшеү проекты ла тәҡдим ителәсәк», — тип билдәләне Рәсәйҙең Сит ил эштәре министрлығы башлығы.
Министрҙар Шанхай хеҙмәттәшлек ойошмаһының 2025 йылға тиклемге үҫеш стратегияһына, дәүләттәрҙең 2016-2018 йылдарға иҫәпләнгән терроризмға, сепаратизмға һәм экстремизмға ҡаршы көрәш буйынса хеҙмәттәшлек программаһына, ШОС-тың сик буйы мәсьәләләре буйынса хеҙмәттәшлек һәм үҙ-ара килешеп эш итеүе тураһында килешеүенә ҡул ҡуйҙы.


text:
Башҡортостан юлдаш телеканалында урындағы тапшырыуҙар күрһәтелә
ӨФӨ, 2016 йыл, 11 февраль. /«Башинформ» мәғлүмәт агентлығы, Әлим Фәйезов.
Быйылдан башлап республиканың ҡала һәм райондарында йәшәүселәр урындағы телестудия тапшырыуҙарын ҡарай ала. Һәр йома киске сәғәт 5 тула 15 минуттан алып 6-сы яртыға тиклем Башҡортостан юлдаш телеканалында Баймаҡ, Хәйбулла, Әлшәй, Саҡмағош һәм башҡа райондарҙағы студияларҙың тапшырыуҙары күрһәтелә. Башҡортостан юлдаш телевидениеһы менән бөтәһе 10 телеканал хеҙмәттәшлек итә.
«Республика район һәм ҡалаларында бик күп мөһим, тап ошо район халҡы өсөн ҡыҙыҡлы саралар ойошторола. Хәҙер улар йома һайын билдәләнгән ваҡытта үҙҙәренең районы хаҡында тапшырыуҙар ҡарай ала. Мәғлүмәт тапшырыуҙарынан тыш, телепортреттар, аналитик программалар буласаҡ», — тип хәбәр итте Башҡортостан юлдаш телеканалының матбуғат секретары Люциә Дәүлиева.
Уның һүҙҙәренсә, «урындағы» блокта «Бөтә Өфө» продюсер үҙәге программалары — «Уфимский городовой», «Уфимский тракт», «Без фильтров» проекттары күрһәтелә. Тамашасылар уларҙы 12 февралдә үк ҡарай ала.


text:
Республика клиник дауаханаһында гематология үҙәге асыласаҡ
Ҡыуатов исемендәге Республика клиник дауаханаһында 21 майҙа Гематология үҙәге асыласаҡ. БР Һаулыҡ һаҡлау министрлығының матбуғат хеҙмәте вәкиле Лира Исхаҡова хәбәр итеүенсә, Гематология үҙәгендә 50 койка урынлаштырыласаҡ, өс айырым стерилле бүлмәләр менән асептика блогы һәм ике интенсив терапия палатаһы эшләйәсәк. Корпуста капиталь ремонт үткәрелгән, тромбомиксерҙар, ҡанды һаҡлау өсөн һыуытҡыстар һатып алынған. Учреждение белгестәре Мәскәү һәм Санкт-Петербург клиникаларында уҡыу үтте.
Үҙәктең бурыстары — ҡан системаһы ауырыуҙары менән сирләүселәргә махсуслаштырылған медицина ярҙамы сифатын яҡшыртыу, бөтә хәҙерге гематологик ярҙам төрҙәре менән тәьмин итеү. Тиҙҙән бында гематологик ауырыуҙарға юғары дозалы химиотерапия үткәреләсәк, тип планлаштырыла.
Ҡан ауырыуҙары дауалау планында иң юғары сығымлыларҙың береһе һанала. Ҡан ауырыуҙарына дусар булған пациенттар араһында үлем һәм инвалидлыҡҡа сығыу күрһәткесе бик юғары, биш йылға ғүмерҙе оҙайтыу 52 процент ҡына тәшкил итә.
Тап шуға күрә Башҡортостан Республикаһы Хөкүмәте 2009 йылда гематологик ауырыуҙарҙы дарыуҙар менән тәьмин итеүгә 12 миллион һум аҡса бүлде. БР Һаулыҡ һаҡлау министрлығы Гематология үҙәгенең матди-техник базаһын нығытыуға 4,5 миллион һум аҡса йүнәлтте.


text:
16 март
16 март — григориан стиле буйынса йылдың 75-се (кәбисә йылында 76) көнө. Йыл аҙағына тиклем 290 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Италия — Вакханалия.
- Ҡаҙағстан — Республика гвардияһы көнө.
Тарихи ваҡиғалар[үҙгәртергә | вики-тексты үҙгәртергә]
- 1962 — Никита Хрущёв СССР-ҙа континенталь-ара ракета барлығын иғлан итә.
- 1966 — Нил Армстронг Джемини-8 космос карабын Agena карабы менән тоташтыра.
- 2001 — Немец Википедияһы эшләй башлаған.
Был көндө тыуғандар[үҙгәртергә | вики-тексты үҙгәртергә]
- 1851 — Ишбулатов Хәжиәхмәт Исхаҡ улы, Рәсәй империяһы һәм Рәсәй граждандар һуғышы чоры хәрби эшмәкәре.
- 1927 — Комаров Владимир Михайлович, совет космонавты.
- 1940 — Редик Фәсхетдинов, Рәсәйҙең атҡаҙанған, Башҡортостандың халыҡ артисы.
- 1958 — Захаркин Игорь Владимирович, Рәсәй хоккей тренеры.


text:
Башҡортостан вәкилдәре Бешкәктә төрки телле илдәрҙең медиа-форумында ҡатнаша
8-9 ноябрҙә Ҡырғыҙстандың баш ҡалаһы Бешкәктә төрки телле илдәрҙең медиа-форумы үтәсәк. Унда Әзербайжан, Ҡаҙағстан, Ҡырғыҙстан, Төркиә, Молдова составындағы Гагаузия Автономиялы Республикаһы, Украина составындағы Ҡырым Автономиялы Республикаһы һәм башҡа илдәрҙән һәм төбәктәрҙән киң мәғлүмәт сралары етәкселәре һәм журналистар ҡатнашасаҡ. Рәсәй исеменән төрки телле республикалар – Башҡортостан, Татарстан, Ҡарасәй-Черкес һәм башҡа төбәк журналистары ҡатнашасаҡ, шул иҫәптән «Башинформ» мәғлүмәт агентлығының баш мөхәррире урынбаҫары Алик Шакиров, Башҡортостан Республикаһы Мәҙәниәт министрлығының матбуғат сәркәтибе Ләйлә Ишморатова.
Форумда традицион киң мәғлүмәт сараларын яңы медиаға үҙгәртеп ҡороу процестарын тикшереү күҙаллана. Киң мәғлүмәт сараларының формалашыуына яңы технологияларҙың нисек тәьҫир итеүе, «яңы технологиялар» термины нимә аңлатыуы, ни өсөн социаль медиа-стратегиялар шул тиклем мөһим булыуы, йәмғиәттең мәғлүмәт менән ҡуллана алыу хоҡуғы менән контент эшләүҙә авторлыҡ хоҡуғын яҡлау араһында нисек тигеҙлек һаҡлап ҡалырға була, дәүләт учреждениеларының матбуғат хеҙмәттәре эшенә яңы медиа ниндәй йоғонто яһаясағы тураһында һөйләшеү алып барыласаҡ.
Иҫегеҙгә төшөрәбеҙ, Төрки телле илдәрҙең III Медиа-форумын үткәреү тураһында ҡарар быйыл августа Истанбулда үткән Төрки телле илдәр һәм төбәктәр медиа-платформаһының Яраштырыу советы ултырышында ҡабул ителде. Төрки телле илдәр һәм төбәктәр медиа-платформаһының генераль сәркәтибе Морат Каракая билдәләп үтеүенсә, беренсе һәм икенсе төрки телле илдәр медиа-форумдарында (улар 2010 йылдың декабрендә Анкарала һәм 2011 йылдың октябрендә Баҡыла үтте) төрки телле илдәрҙең киң мәғлүмәт саралары профессионалдарының бындай берләшмәһе төрки донъяһында барған ваҡиғалар тураһында мәғлүмәт еткереү, тәжрибә һәм фекерҙәр менән уртаҡлашыу, аралашыу өсөн кәрәк булыуы тураһында һөйләшеп килешелгәйне. Шул уҡ ваҡытта был йәмәғәт ойошмаһында тулы хоҡуҡлы вәкил сифатында төрки телле булмаған, әммә был илдәрҙә төрки телле төбәктәр, диаспоралар, берләшмәләр һәм киң мәғлүмәт саралары исеменән ҡатнашҡан журналистарҙың да булырға тейешлелеге һыҙыҡ өҫтөнә алынды. Ошо маҡсатта Баҡыла үткән икенсе медиа-форумда төрки телле илдәрҙең генә түгел, ә төрлө илдәр составында төрки телле төбәктәр, территориялар, диаспораларҙың журналистарын һәм киң мәғлүмәт сараларын берләштергән Медиа-платформа булдырылды.


text:
Фото:
Башҡортостан менән «Мәскәү банкы» араһында хеҙмәттәшлек тураһында килешеүгә ҡул ҡуйылды
Фото:
11 сентябрҙә Республика йортонда Башҡортостан Президенты Рөстәм Хәмитов «Мәскәү банкы» асыҡ акционерҙар йәмғиәте идараһының президент-рәйесе Михаил Кузовлев менән осрашты. Осрашыуҙа бәләкәй һәм урта эшҡыуарлыҡты кредитлау, торлаҡ-коммуналь хужалыҡты реформалаштырыу һәм яңыртыу проекттарын тормошҡа ашырыуҙа банктың ҡатнашыуы, электрон төрҙә дәүләт һатып алыуҙары үткәреү кеүек төрлө йүнәлештәр буйынса үҙ-ара килешеп эш итеү мәсьәләләре тикшерелде, тип хәбәр иттеләр республика башлығының матбуғат хеҙмәтенән.
Осрашыуҙа Башҡортостан Хөкүмәте һәм «Мәскәү банкы» асыҡ акционерҙар йәмғиәте араһында хеҙмәттәшлек тураһында килешеү төҙөлдө. Документҡа Рөстәм Хәмитов һәм Михаил Кузовлев ҡул ҡуйҙы. Килешеү республиканы социаль-иҡтисади йәһәттән үҫтереү программаларын һәм проекттарын тормошҡа ашырған ваҡытта яҡтарҙың үҙ-ара килешеп эш итеү тәртибен билдәләй.
«Мәскәү банкы» — Рәсәйҙең ҙур универсаль банктарының береһе, ул илдең биш иң яҡшы банкы иҫәбенә инә. Башҡортостан Республикаһы өсөн бындай ҙур финанс ойошмалар менән хеҙмәттәшлек итеү мөһим. Беҙҙең иҡтисади мөмкинлектәр яҡшы билдәле. Инвесторҙар йәлеп итеү, предприятиелар төҙөү йәһәтенән алға табан барабыҙ. Тамамланған ярты йыллыҡ һөҙөмтәләре Башҡортостанда инвестицион әүҙемлектең һиҙелерлек артыуын күрһәтә», — тине Рөстәм Хәмитов.
— Башҡортостанды стратегик мөһим төбәк тип иҫәпләйбеҙ. Өфөлә беҙҙең филиал 2006 йылда булдырылды, әммә ул үтә әүҙем эшләмәне. Шуға күрә эшләнмәй ҡалғанды эшләп бөтөрөргә уйлайбыҙ. Республикала тормошҡа ашырылған проекттарҙы финанслауҙа ҙур теләк менән ҡатнашыр инек, — тип һыҙыҡ өҫтөнә алды Михаил Кузовлев.


text:
Ҡырғаяҡ
Ҡырҡаяҡ (урыҫ.Мокрица) — дымлы, бысраҡ урында үрсегән күп аяҡлы күкһел аҡ бөжәк; бөтә ер йөҙөндә еүеш һәм ҡараңғы урындарҙа йәшәй торған ҡыҫала һымаҡ хайуандар.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Бер нисә мм алып 25 см тиклем оҙонлоҡтағы кәүҙәһе баштан һәм аҙ айырымланған кәүҙәнән (күкрәк бүлеге юҡ) тора. Башында бер, бер нисә ябай йәки ҡатмарлы күҙ, 1 пар мыйыҡ һәм 3 пар яңаҡ урынлашҡан. Кәүҙә сегменттары күп һанлы, гомо- йәки гетероном; аяғы 8 быуынтыҡлы, тырнаҡлы (иренаяҡлыларҙа беренсе пары аяҡ-яңаҡҡа әүерелгән). Ике пар аяҡлыларҙа кәүҙәнең икенсе-дүртенсе сегменттарында 1‑әр, артабанғыларында 2-шәр пар аяҡ. Аш һеңдереү системаһы 2 пар шайыҡ биҙе менән; бауыры юҡ. Трахеялар менән тын ала. Бүлеп сығарыу системаһы мальпиги көпшәләренән тора. Айырым енесле, иренаяҡлыларҙа енси ағзалары арттан икенсе, башҡаларында — кәүҙәнең 2‑се йәки 3‑сө сегментында. Аталаныу эстә һәм тышта була, ҡауышҡанда ата зат сперматозоидлы муҡсаны аяғы менән инә заттың енси юлдарына күсерә
Йәшәү рәүеше[үҙгәртергә | вики-тексты үҙгәртергә]
Классификация[үҙгәртергә | вики-тексты үҙгәртергә]
- Инфраотряд/Вариетет Diplocheta
-
- Инфраотряд Holoverticata
- Вариетет: Tylida
- Вариетет: Microcheta
- Вариетет: Synocheta
- Инфраотряд: Crinocheta
-
- Agnaridae
- Alloniscidae
- Armadillidae
- Armadillidiidae
- Balloniscidae
- Bathytropidae
- Berytoniscidae
- Cylisticidae
- Delatorreidae
- Detonidae
- Eubelidae
- Halophilosciidae
- Olibrinidae
- Oniscidae
- Philosciidae
- Platyarthridae
- Porcellionidae
- Pudeoniscidae
- Rhyscotidae
- Scleropactidae
- Scyphacidae
- Spelaeoniscidae
- Stenoniscidae
- Tendosphaeridae
- Trachelipodidae
Әҙәбиәт[үҙгәртергә | вики-тексты үҙгәртергә]
- Терминологический словарь по зоологии. Русско-башкирский и башкирско-русский (Т. Г. Баишев, 1952)
- Мокрицы // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)


text:
Фото:
Стәрлетамаҡта «Каустик» ветерандары иғтибар һәм хәстәрлек менән уратылған
Фото:
Стәрлетамаҡтың «Каустик» асыҡ акционерҙар йәмғиәтендә Бөйөк Ватан һуғышы ветерандарын һәм тыл хеҙмәтсәндәрен хөрмәтләү тантанаһы үтте.
Предприятиеның йәмәғәтселек менән бәйләнеш һәм мәғлүмәт бүлегенән хәбәр итеүҙәренсә, уларҙы асыҡ акционерҙар йәмғиәте етәкселеге һәм профсоюз комитеты, ветеран ойошмалары вәкилдәре ҡотланы.
Улар геройҙарға Бөйөк Еңеү өсөн рәхмәтен белдерҙе. Һәм хәҙерге йәштәрҙең һәм һалдаттарҙың Ватанға хеҙмәт итеп, маҡтаулы граждан бурысын лайыҡлы үтәүҙәренә, Рәсәй мундиры намыҫын яуаплы һаҡлауҙарына ышандырҙы.
— Һәр беребеҙ Ватанға изге бурысын ҡайтарҙы һәм һөҙөмтәлә дүрт мөһим тәғәйенләнеште үтәне, — тине предприятие ветераны, Сталинградты обороналауҙа ҡатнашҡан Клавдия Болотова:
— Беренсенән, сикһеҙ тырышлыҡ менән беҙ миллионлаған кешенең тормошон пыран-заран иткән, донъя тарихының яңы бите өсөн иҫәп башы булған ҡот осҡос һуғышта еңдек. Икенсенән, беҙ һуғыштан һуң илде яңынан тергеҙҙек. Өсөнсөнән, бала таптыҡ һәм үҫешмәгән медицина һәм тотороҡһоҙ матди хәлдә балалар тәрбиәләнек. Ниһайәт, һәр беребеҙ уҡытыусы һәм остазға әйләнде, үҙебеҙҙе яҙмыш нимәгә өйрәткән, үҫеп килеүсе быуынға ла шуны бирергә тырыштыҡ.
Әлеге ваҡытта «Каустик»тың ветеран ойошмаһында 3505 эшләмәүсе ветеран, шул иҫәптән 26 Бөйөк Ватан һуғышы ветераны, 192 тыл хеҙмәтсәне һәм 56 һуғышта ҡатнашыусының тол ҡатыны, иҫәптә тора.
Предприятие уларға мөмкин тиклем ярҙам күрһәтә. Ағымдағы йылда ветерандарҙың торлағын йүнәтеүгә ярты миллион һум аҡса бүленгән.
Йыл һайын ололарға шифаханаға бушлай путевка бирелә, даими рәүештә матди ярҙам бүленә, шул иҫәптән ҡиммәтле дарыуҙар һатып алыуҙа ла ярҙам күрһәтелә.


text:
«Уфимское Времечко» балаларҙы Ҡыш бабайға хат яҙырға саҡыра
Башҡортостан юлдаш телевидениеһы эфирында сыҡҡан «Уфимское Времечко» тапшырыуы «Беҙҙең Времечко Ҡыш бабайы» Яңы йыл алды акцияһын үткәрә.
Журналистар балаларҙан ысын Ҡыш бабайҙан ҡотлауға яҙма ғаризалар ҡабул итә. Хаттарҙы балалар үҙҙәре яҙа йәки төҫлө һүрәт итеп төшөрә ала. Ата-әсәләргә сабыйҙарҙың мөрәжәғәтен «Уфимское Времечко» Ҡыш бабайына» билдәһе менән 450076, Өфө ҡалаһы, Ғафури урамы, 9/1, Башҡортостан юлдаш телевидениеһы адресы буйынса ғына ебәрергә кәрәк.
Бына инде һигеҙ йыл дауамында «Уфимское Времечко» тапшырыуы республика киң мәғлүмәт саралары араһында төрлө хәйриә акцияларын ойоштороу һәм үткәреү буйынса «закон сығарыусы» булып тора.
Улар араһынан иң сағыуҙары — «Времечко хыялдарҙы тормошҡа ашыра» һәм «Беҙҙең Времечко балалары». Был ваҡыт эсендә редакция коллективы һәм уларҙың дуҫтары арҡаһында Башҡортостанда тиҫтәләгән оло кешегә һәм балаға ҙур ярҙам күрһәтелде.
Хәйриә акцияларында ябай кешеләр генә түгел, билдәле сәйәсмәндәр, музыканттар, спортсылар һәм йәмәғәт эшмәкәрҙәре лә ҡатнаша.


text:
Республиканың Президент Советы ултырышы үткәрелә
Өфөлә, Республика Йортонда, бөгөн Президент Советының дәүләт кадрҙар сәйәсәтенең һөҙөмтәлелеген күтәреүгә арналған ултырышы үткәрелә. Президент Советы ултырышында шулай уҡ Башкортостанда 2010 йылдың тематикаһы билдәләнәсәк.
Башҡортостан Республикаһының Президент Советы —республика Президенты ҡарамағындағы 1994 йылда ойошторолған даими эшләүсе консультатив орган. Уға Башҡортостан Президенты Мортаза Рәхимов етәкселек итә. Совет ултырыштарында республиканың ижтимағи-сәйәси, социаль-иҡтисади, мәҙәни-рухи үҫеш мәсьәләләре тикшерелә. Совет составында – республиканың дәүләт һәм закондар сығарыу власы органдары, иҡтисад, агросәнәғәт комплексы, йәмәғәтселек, мәҙәниәт, мәғариф, фән, киң мәғлүмәт саралары вәкилдәре.


text:
Фәнни интернет-портал булдырылды
БР Хөкүмәте ҡарары менән Башҡортостанда «Башҡортостан Республикаһының фәнни потенциалы» мәғлүмәт-аналитика порталы булдырылды. Яңы интернет-ресурс фән өлкәһендә мәғлүмәтләштереүҙе үҫтереүгә, электрон белем биреү сервистары ойоштороуға булышлыҡ итәсәк.
Башҡортостандың Фәндәр академияһына портал операторы функциялары йөкмәтелде. Проектты финанслауға бюджеттан, шулай бюджеттан тыш сығанаҡтарҙан аҡса бүленәсәк.
Республиканың башҡарма власть органдарына БР Фәндәр академияһына порталды мәғлүмәттәр менән тулыландырыуҙа ярҙам итергә ҡушылды.


text:
Медсоветҡа әҙерләнеүгә 400 миллион һумдан ашыу аҡса бүленде
Республика Советының һаулыҡ һаҡлауҙы үҫтереү мәсьәләләре буйынса сираттағы күсмә ултырышын үткәреүгә әҙерләнеүгә Башҡортостан бюджетынан 402 миллион һумдан ашыу аҡса бүленде.
БР Һаулыҡ һаҡлау министрлығы матбуғат хеҙмәтенән хәбәр итеүҙәренсә, Бишбүләк, Миәкә, Стәрлебаш, Мәләүез райондарында һәм Мәләүез ҡалаһында ҙур медсовет үткәреүгә әҙерлек сиктәрендә һаулыҡ һаҡлау учреждениелары төҙөү һәм капиталь ремонтлау, территорияларҙы төҙөкләндереү алып барыла. Атап әйткәндә, Бишбүләк ауылында 150 койкалыҡ һәм сменаһына 200 кеше ҡабул итерлек дауахана, Ҡырғыҙ-Миәкә һәм Стәрлебаш ауылдарында үҙәк район дауаханаһының 50 койкалыҡ дауалау корпустары төҙөлә.


text:
Йылайыр районы мәхкәмәһе 21 йәшлек егетте аҡса менән язалаған, ул 5 мең һум штраф түләгән.
Ваҡиғаның тарихы былайыраҡ. Республика прокуратураһынан хәбәр итеүҙәренсә, 21 йәшлек был егетте милиция хеҙмәткәрҙәре иҫереклектә һәм һуғышып ҡыйналыуҙа шикләнеп участкаға алып керә. Нарколог бүлмәһе эргәһендә ул үҙен бында алып килгән милиционерҙарға рәнйетерлек һүҙҙәр әйтә, береһенең түшендәге милиция тамғаһын йолҡоп ала, уға бер тапҡыр ҡундырып та өлгөрә. Батырлыҡтары өсөн ул 5 мең һум штраф менән ҡотола. Ҡыйналған милиционер был егетте ныҡ язаламауҙарын һораған.


text:
Милли ағас ултыртыу көнөндә Башҡортостанда 15 мең ағас ултыртыу планлаштырыла
2012 йылдың 12 майында Милли ағас ултыртыу көнө үтә. Бөгөн Рәсәйҙең күпселек төбәктәрендә 200 меңгә яҡын кеше дөйөм алғанда яҡынса 25 миллион үҫенте ултыртасаҡ.
Башҡортостандың Урман хужалығы министрлығынан хәбәр итеүҙәренсә, йәмәғәтселек иғтибарын урмандарҙы һаҡлау мәсьәләһенә йәлеп итеү, шулай уҡ кешеләрҙә йәшеллеккә ҡарата һаҡсыл ҡараш тәрбиәләү бөтә Рәсәй «урман» көнөнөң төп бурысы булып тора.
Тәүгә Милли ағас ултыртыу көнө бөтә ил кимәлендә 2011 йылда – Берләшкән Милләттәр Ойошмаһы менән иғлан ителгән Халыҡ-ара урман йылында үткәрелде. Рәсми рәүештә был көн майҙың икенсе шәмбеһендә билдәләнә.
Бер йыл элек Милли ағас ултыртыу көнөндә төбәктең һәр урман хужалығында тиерлек 500-шәр үҫенте ултыртылды. Дөйөм алғанда республика урмандары 15 меңдән ашыу ағасҡа тулыланды.
— Быйыл да шул сама ағас ултыртыу планлаштырыла. Теләгән һәр кем урындағы урман хужалығына мөрәжәғәт итеп, сарала ҡатнаша ала. Уға үҫентеләр һәм уларҙы ултыртыу өсөн кәрәкле инструменттар биреләсәк, — тине министрлыҡтың матбуғат секретары Айбулат Ғәйнуллин.


text:
Өфө мәктәптәрендә физкультура уҡытыусылары етмәй
Өфө мәктәптәрендә әлеге ваҡытҡа 24 физкультура уҡытыусыһы етмәй. Шулай уҡ 14 инглиз теле уҡытыусыһы, етешәр физика һәм математика уҡытыусыһы талап ителә. Беренсе класҡа барыусыларҙың һаны артыу сәбәпле 34 башланғыс кластар уҡытыусыһы вакансияһы асыҡ. Был хаҡта ҡала башлығында үткән оператив кәңәшмәлә Өфө хакимиәтенең Мәғариф идаралығы начальнигы Азамат Сәйфуллин хәбәр итте.
Уның һүҙҙәренә ҡарағанда, ҡаланың мәктәпкәсә белем биреү учреждениелары мәктәптәргә ҡарағанда кадрҙарға нығыраҡ ихтыяж кисерә. Бында шулай уҡ 16 физкультура уҡытыусыһы талап ителә. Бынан тыш, 15 музыкаль етәксе етмәй, тәрбиәсе вакансиялары ла бар.


text:
Халыҡ-ара конкурстан дипломдар алып ҡайттылар
Туймазы балалар (үҫмерҙәр) ижад йортоноң “Тамсы” вокаль ансамбле тәрбиәләнеүселәре Стелла Тенчурина, Эльвина Ҡунафина, Резеда Тимофеева һәм «Родник» бейеү ансамбленән Екатерина Павлова «КамАЗ дуҫтарын йыя» IV халыҡ-ара йәш башҡарыусылар фестиваль-конкурсында ҡатнашты. Бөтә ҡыҙҙарыбыҙ ҙа, республика һәм район ижади конкурстарында ҡатнашып, приз һәм еңеү яулағандары бар ине, ә бына халыҡ-ара сәхнәлә үҙҙәрен тәүге тапҡыр һынап ҡаранылар. Һынау дүрт көн буйына Яр Саллы ҡалаһында барҙы. Фестиваль наградалары өсөн Рәсәйҙең төрлө ҡалаларынан һәм яҡын сит илдәрҙән ете йөҙҙән ашыу ҡатнашыусы көрәште. Туймазылар вокал (халыҡ һәм эстрада йырҙары), хореография (халыҡ бейеүе) кеүек номинацияларҙа ҡатнашты.
Екатерина Павлова менән Стелла Тенчурина был сәфәрҙән беренсе һәм икенсе дәрәжә дипломанттары булып ҡайтты.


text:
«Өфө» футбол клубы яңыртылған «Нефтсе» стадионында ҙур футболды ҡаршыларға әҙерФото: Дмитрий Слезин
«Өфө» футбол клубы яңыртылған «Нефтсе» стадионында ҙур футболды ҡаршыларға әҙер
«Өфө» футбол клубы яңыртылған «Нефтсе» стадионында ҙур футболды ҡаршыларға әҙерФото: Дмитрий Слезин
ӨФӨ, 2015 йыл, 5 август. /«Башинформ» мәғлүмәт агентлығы, Дмитрий Слезин/.
Яңыртылған «Нефтсе» стадионының матбуғат үҙәгендә Рәсәй футбол Премьер-лигаһы кимәлендә тәүге тапҡыр матбуғат конференцияһы уҙҙы. Кисә Рәсәй футбол премьер-лигаһы комиссияһы һәм Башҡортостан полицияһы ошо 15 мең көйәрмәнгә иҫәпләнгән аренала уйындар уҙғарырға рөхсәт бирҙе.
Матбуғат конференцияһында «Өфө» футбол клубы президенты Марат Мәһәҙиев һәм клубтың генераль директоры Шамил Ғәзизов ҡатнашты.
Киң мәғлүмәт саралары менән осрашыу «Өфө» футбол клубы һәм ғәмәлдәге чемпион — Санкт-Петербургтың «Зенит»ы араһында буласаҡ матчҡа арналды.
Санкт-Петербургтың фанаттары өсөн 1200-ҙән ашыу билет бүленгән. Бөгөн иртән билеттар һатыла башланы һәм әлегә тиклем стадион кассаларында эш ҡайнай — сират юлға тиклем һуҙылған.
Марат Мәһәҙиев һүҙҙәренсә, ниндәйҙер ҙур тантана үткәреү ҡаралмаған, шулай ҙа милли колорит буласаҡ. Стадионда көйәрмәндәр өсөн туҡланыу урыны асыласаҡ. Ҡунаҡтарҙы ла иғтибарһыҙ ҡалдырмағандар — уларҙың яғында ялан кухняһы эшләйәсәк.
Марат Мәһәҙиев матчҡа йәмәғәт транспортында килергә саҡырҙы, сөнки автомобиль ҡуйыу урындары сикләнгән. Уйынды «Наш футбол» каналы (НТВ) күрһәтәсәк, тип билдәләнде.
Барыһы ла ҙур спорт байрамын көтә. Йәкшәмбе, 9 августа, баш ҡала ваҡыты буйынса киске сәғәт 6-ла «өфөләр»ҙең «Зенит»ты еңәсәгенә өмөтләнергә ҡала.


text:
Фото:
Юрий Порошин: БР Президенты Мөрәжәғәтнамәһе сәнәғәт үҫешенә этәргес бирәсәк
Фото:
— Башҡортостан Республикаһы Президентының “Башҡортостанды артабан модернизациялау: ХХI быуатта именлеккә һәм сәскә атыуға илтеүсе юл” Мөрәжәғәтнамәһендә сәнәғәт өсөн әһәмиәтле бер нисә урын бар. Иң элек, әлбиттә, көрсөккә ҡаршы сараларҙың һөҙөмтәлелеге. Башҡортостан етәкселегенең кредитлау менән ярҙам итеүе Өфө агрегат производство берекмәһенең етештереү күләмен аҫҡа тәгәрәүҙән һаҡлап ҡалырға ғына түгел, хатта 2008 йыл менән сағыштырғанда быны күпкә арттырырға ла булышлыҡ итте, — тине БР Президенты Мортаза Рәхимовтың Мөрәжәғәтнамәһен комментарийлап, “Өфө агрегат производство берекмәһе” федераль дәүләт унитар предприятиеһының генераль директоры Юрий Порошин. – Икенсе мөһим нәмә – система булдырыусы предприятиеларҙы модернизациялау. Республикала сәнәғәт тармаҡтарының күбеһендә яңы ҡеүәттәр булдырылыуы, эре инвестицион проекттарҙың ғәмәлгә ашырылыуы, фәнни-техник потенциалдың нығыныуы ҡыуандыра.
ӨАПБ үҫешә, — тип өҫтәне Юрий Порошин. – Беҙҙә, берекмәлә, төп технологик компетенциялар үҙәген төҙөү буйынса программалар әҙерләнде. Был мөһим йүнәлештәр буйынса эштәрҙе көсәйтеүебеҙҙе, юғары технологиялар ҡулланыуға иғтибар биреүебеҙҙе аңлата. Авиация техникаһы өсөн электр агрегаттарын эшкәртеү, етештереү һәм техник хеҙмәтләндереү – шундай йүнәлештәрҙең береһе. Был программа Өфө агрегат производство берекмәһенә донъяуи кимәлгә сығырға ярҙам итер, тип ышанабыҙ.
- БР Президенты Мөрәжәғәтнамәһе сәнәғәттең артабанғы үҫешенә этәргес бирергә тейеш, ә беҙ дөйөм эшкә өлөшөбөҙҙө индереү өсөн барыһын да эшләргә әҙер, — тип белдерҙе ӨАПБ генераль директоры.


text:
Авиасәнәғәт предприятиеларына ярҙам мәсьләләре тикшерелде
БР Хөкүмәте Премьер-министры Раил Сарбаев эш сәфәре менән Мәскәүҙә булды. Сәфәр барышында РФ Хөкүмәте Рәйесе урынбаҫары, Рәсәйҙең финанс министры Алексей Кудрин менән осрашыуҙа бюджет-ара мөнәсәбәттәрҙе уңышлы үҫтереү мәсьәләләренә ҙур иғтибар бирелде.
Быйыл республика бюджетының үтәлеше, йыл аҙағына тиклем һәм 2010 йылда уны үтәү мәсьәләләре бюджет-ара мөнәсәбәттәрҙең тигеҙлек принциптарын намыҫлы күҙәтеү менән тығыҙ бәйләнгән.
Республика бюджеты үҙ социаль йөкләмәләрен тулыһынса үтәй, һәм был республикаға Рәсәй Хөкүмәте тарафынан төбәк бюджеттарына ярҙам күрһәтеү өсөн ҡаралған средстволарҙан кредит алыуға дәғүә итеү мөмкинлеге бирә.
Республика иҫәбенә тотолған йәмәғәтселек именлеге милицияһы хеҙмәткәрҙәренә аҡсалата түләүҙәрҙе һәм эш хаҡын күтәреүгә өҫтәмә средстволар бүлеү мәсьәләләре айырым тикшерелде — уны Рәсәй Эске эштәр министрлығы хеҙмәткәрҙәренең эш хаҡына тигеҙләштереүҙе тәьмин итергә кәрәк.
Шул уҡ көндө Премьер-министр Рәсәй сәнәғәт һәм сауҙа министры урынбаҫары Денис Мантуров менән республика сәнәғәт предприятиеларын үҫтереү перспективалары тураһында һөйләште. Атап әйткәндә, Өфө моторҙар эшләү производство берекмәһенең федераль заказ буйынса вертолет двигателдәре етештереү конкурсында ҡатнашыу мәсьәләһе тикшерелде.
Денис Валентинович ӨМЭПБ-ның Рәсәйҙең бөгөнгө авиация двигателдәре етештереү талаптарына тулыһынса яуап биреүен раҫланы. Июнь башында Өфөгә сәфәре барышындағы кеүек үк, ул заказдарҙы урынлаштырыу мәсьәләһенең сәнәғәт йүнәлешен билдәләү ваҡытына бәйле булыуын билдәләп үтте.
Әңгәмә барышында республикала урынлашҡан башҡа авиасәнәғәт предприятиеларының үҫеш мәсьәләләре тикшерелде. Атап әйткәндә, "Гидравлика" предприятиеһының двигателдәр етештереү корпорацияһына инеү мәсьәләһе һәм "Мотор" предприятиеһының фәнни ҡеүәтенән файҙаланыу мөмкинлектәре тикшерелде.
Республиканың матди-техник базаһы һәм фәнни ҡеүәте күп йүнәлешле производствоны үҫтереү мөмкинлеге биреүе билдәләп үтелде: оборона заказдары менән бер рәттән предприятиелар сифатлы граждандар техникаһы ла, мәҫәлән, кесе механизация саралары өсөн моторҙар етештерә ала.
Осрашыуҙарҙа Башҡортостан Хөкүмәте Премьер-министры урынбаҫары, финанс министры Айрат Ғәскәров ҡатнашты.


text:
Фото:
Рөстәм Хәмитов РФ тәбиғәт ресурстары һәм экология министры Юрий Трутнев менән осрашты
Фото:
7 октябрҙә Пермдә Башҡортостан Президенты Рөстәм Хәмитов Рәсәй Федерацияһының тәбиғәт ресурстары һәм экология министры Юрий Трутнев менән осрашты. Республика башлығының матбуғат хеҙмәтенән хәбәр итеүҙәренсә, осрашыу барышында федераль һәм республика структураларының һыу хужалығы һәм ер аҫты байлыҡтарын файҙаланыу өлкәһендә үҙ-ара килешеп эш итеү мәсьәләләре тикшерелде. Шулай уҡ Рәсәйҙә, шул иҫәптән Башҡортостанда һыу хужалығы өлкәһендә хәлде көйләү буйынса федераль программаны тормошҡа ашырыу хаҡында ла һүҙ барҙы.
Һыу хужалығы мәсьәләләрен ҡуҙғатып, Рөстәм Хәмитов Рәсәй һыу хужалығындағы хәлде көйләү буйынса башҡарыласаҡ эштәр күләме буйынса ҙур программа ҡабул ителеүен (300 миллиард һум самаһы) ҡыуаныслы хәл тип билдәләне.
— Алдан фаразланыуынса, Башҡортостан был программа буйынса алты миллиард һум самаһы аласаҡ, – тине Президент. – Республика бюджетынан өс миллиард һум самаһы өҫтәйәсәкбеҙ. Йәғни республиканың һыу хужалыҡтарына 9 миллиард һум йүнәлтеләсәк, сумманың 10 миллиард һум булыуы ла ихтимал. Был бик ҙур сумма, ул республиканың әлеге өлкәһенә кәм тигәндә һуңғы 15 йыл эсендә килгән аҡсаларҙы тулыһынса ҡаплаясаҡ.
Республика башлығы фекеренсә, был ҙур алға китеш буласаҡ.
— Бөгөн был йүнәлештә барлыҡ талаптарҙы ла үтәйбеҙ – проект, документтар, ғариза әҙерләйбеҙ. Эште ентекле һәм сифатлы башҡарырға һүҙ бирәбеҙ. Һәм иң мөһиме – халыҡ һөҙөмтәләрен тоясаҡ, — тип билдәләне Рөстәм Хәмитов.
Ер аҫты байлыҡтарын файҙаланыуға килгәндә, Президент республикала әлеге көндә йылына 14 миллион тонна самаһы нефть сығарылыуын билдәләне. Бынан тыш, цинк, баҡыр, алтын, һәм башҡа төрлә металдар сығарыу буйынса Урал тау-металлургия компанияһы ҙур эш алып бара.
— Беҙ, әлбиттә, Рәсәй Федерацияһының Тәбиғәт ресурстары һәм экология министрлығы, Ер аҫты байлыҡтарын файҙаланыу буйынса федераль агентлыҡ менән бергә эшләйбеҙ, — тине Рөстәм Хәмитов. Был эштә күҙәтеү һәм иҫәпкә алыу системаһының аныҡ эшләүен, нефттең бирелгән лицензиялар сиктәрендә сығарылыуын, бының ер аҫты байлыҡтарын файҙаланыу өлкәһенә лә ҡағылыуын билдәләне ул.
Һөйләшеү барышында көнкүреш, ҡаты көнкүреш ҡалдыҡтарын эшкәртеү мәсьәләләрен ҡуҙғатып, Рөстәм Хәмитов РФ Тәбиғәт ресурстары һәм экология министрлығының был эштә методик һәм, бәлки, финанс ярҙам күрһәтеүен теләне.
— Был ҡалдыҡтарҙы эшкәртеү зарурлығы бөгөн көн кеүек асыҡ, — тине республика башлығы. – Әммә бында беҙгә, әлбиттә, ярҙам кәрәк. Тәбиғәттән файҙаланыу өлкәһендә күҙәтеү буйынса федераль хеҙмәт һәм Тәбиғәттән файҙаланыу өлкәһендә күҙәтеү буйынса федераль хеҙмәттең республика буйынса идаралығы ярайһы уҡ тотороҡло эшләй. Беҙҙә ниндәй ҙә булһа ҡаршылыҡтар юҡ. Беҙ был хеҙмәткә ярҙам күрһәтәбеҙ, һәм ул, әлбиттә, республика өсөн эшләй. Иң мөһиме – халыҡҡа тын алыуы еңел булһын, һыу таҙа булһын, һәм башҡа нәмәләр ҙә тейешле кимәлдә булһын.
Юрий Трутнев үҙ сиратында Башҡортостан Республикаһы нигеҙендә һыу хужалығы буйынса модель булдырыу кәрәклеге хаҡында әйтте.
— Башҡалар эшләргә өйрәнһен өсөн, сөнки һеҙҙән башҡа Рәсәйҙең һыу хужалығын яҡшы белеүселәр әҙ. Һеҙ күп йылдар дауамында был өлкәлә етәксе булдығыҙ, шуға күрә һеҙгә ҙур ҡәнәғәтлек менән ярҙам күрһәтәсәкбеҙ. Ер аҫты байлыҡтарын файҙаланыу буйынса эштәргә килгәндә, бында ла һорауҙарыбыҙ юҡ. Компания республика биләмәһендә лицензияға ярашлы эш алып бара, яңы участкаларға сыға, яңы технологиялар булдыра, сөнки был өлкәне яңыртыу дөйөм яңыртыуҙың бер өлөшө булып тора. Шуға күрә беҙ барлыҡ проекттарға ла ярҙам итәсәкбеҙ, һәм киләсәктә тағы ла бер тапҡыр барыһын да бергәләп ҡарап сығыу мөмкинлеге булыр, тип ышанам, — тине РФ тәбиғәт ресурстары һәм экология министры.


text:
Йәштәр өсөн Өфөлә беренсе даими вакансиялар йәрминкәһе старт ала
Иртәгә, 5 апрелдә, Башҡортостандың баш ҡалаһында йәштәр өсөн беренсе даими вакансиялар йәрминкәһе старт аласаҡ. 2012 йылдың апреленән башлап йәштәр өсөн бындай йәрминкәләр һәр айҙың беренсе кесаҙнаһында үткәреләсәк.
Сараны Өфө Халыҡты эш менән тәьмин итеү үҙәге ойоштора.
— Йәштәр өсөн йәрминкә, һис шикһеҙ, унда ҡатнашыусылар өсөн дә, эш биреүселәр өсөн дә ҡыҙыҡлы буласаҡ, сөнки уның төп өҫтөнлөгө — күп профилле булыуында. Әлеге ваҡытта ҡаланың 25-ләгән предприятие һәм ойошмаһы унда ҡатнашырға теләк белдерҙе. Улар иҡтисадтың төрлө тармағына ҡарай, банк, социаль өлкәнән алып сәнәғәт һәм сауҙа предприятиеларына тиклем бар, — тип хәбәр итте «Башинформ» агентлығына Өфөнөң Халыҡ мәшғүллеге үҙәгенең предприятиелар менән бәйләнештәр бүлеге начальнигы Ирина Турчина.
Вакансиялар йәрминкәһе, ғәҙәттәгесә, Ибраһимов бульвары, 47/1 адресы буйынса урынлашҡан Мәшғүллек үҙәгендә үтәсәк.
Башлана – сәғәт 10-да.


text:
Сираттағы вакансиялар йәрминкәһендә эшкә 130 йүнәлтмә бирелде
Өфөнөң Халыҡты эш менән тәьмин итеү үҙәгендә сираттағы вакансиялар йәрминкәһе үтте. Ул сәнәғәт йүнәлешле булды. 22 эш биреүсе үҙенә персонал йыйҙы. «Серебряный снег» яуаплылығы сикләнгән йәмғиәтендә, «Сурсис» муниципаль унитар предприятиеһында, «Нефтегазинжиниринг» фәнни-производство берекмәһе” яуаплылығы сикләнгән йәмғиәтендә, шулай уҡ страховкалау агентлыҡтарында вакансиялар бар ине.
Бөгөнгө йәрминкәгә баш ҡалабыҙҙың 850 кешеһе килде, шуларҙың 130-ы эшкә йүнәлтмә алды.
Киләһе йәрминкә кесаҙнала, 15 апрелдә ойошторола. Ҡаланың транспорт предприятиелары вакансиялар тәҡдим итәсәк.


text:
Ике район аграрийҙары яҙғы сәсеүгә төштө
Башҡортостандың ике районы эшсәндәре ял көндәрендә сәсеү агрегаттарын баҫыуға сығарҙы. Мәләүез һәм Дәүләкән райондарында яҙғы сәсеү башланды.
Мәләүез районының Салауат исемендәге ауыл хужалығы етештереү кооперативы кампанияны борсаҡ сәсеүҙән башланы. Бөгөнгө көндә хужалыҡта 20 гектарға яҡын ерҙә ошо ҡуҙаҡлы культура сәселгән. Шуның менән бергә «Спринт-2» сортындағы һоло ла сәселә. Ул 60 гектарҙа сәселгән.
—Тупраҡ өлгөрөүенә ҡарап бөгөн-иртәгә райондың башҡа хужалыҡтары ла сәсеү кампанияһын башлаясаҡ, — тип «Башинформ» агентлығына баҫыу эштәре барышына аңлатма бирә Мәләүез районы хакимиәтенең ауыл хужалығы идаралығы начальнигы Александр Баранов. – Ауыл эшсәндәре 80 процент майҙанда күп йыллыҡ үләндәрҙе туҡландырыуҙы һәм тырматыуҙы башҡарҙы. Хәҙер бөтөн көстәр дым ҡаплауға йүнәлтелгән. Был агротехник алымды беҙ өс көндә үткәрергә тейешбеҙ. Параллель рәүештә ужым культураларын туҡландырыуҙы алып барабыҙ.
Яҙғы сәсеүҙе йәмғеһе 32 мең гектарҙа үткәрергә кәрәк, техник культуралар — 14,5 мең гектарҙы, картуф – 255, мал аҙығы культуралары 12 мең гектарҙы аласаҡ.
Ауыл хужалығы идаралығы начальнигы, район хужалыҡтарында орлоҡ, яғыулыҡ-майлау материалдары һәм минераль ашламалар менән тәьмин итеү проблемалары юҡ, тип ышандырҙы. Бында ташламалы хаҡтар буйынса яғыулыҡ-майлау материалдарының апрель лимитын алып бөткәндәр. Предприятиеларҙың күбеһе ашламалар ҡайтарыу тураһында иҫәп-хисап биргән һәм республика бюджетынан сығымдарҙы ҡаплауға субсидиялар алған.


text:
«Volksklang» немец ансамбле Благовар районында Мәҙәниәт йылын асыуҙа сығыш яһаны
Благовар районында Мәҙәниәт йылын тантаналы асыу үтте. Сағыу концертта райондың иң яҡшы коллективтары, балалар музыка мәктәбе тәрбиәләнеүселәре сығыш яһаны.
Сараның программаһы Благовар районының үҙенсәлектәрен тулыһынса асып һалды, сөнки унда төрлө милләт кешеләре йәшәй, уларҙың күптәре ижади коллективтар ойошторған. Улар Мәҙәниәт йылын асыуға саҡырылғайны, шуға күрә тамашасылар урыҫ, немец, башҡорт, татар һәр украин халыҡтарының йырҙарын ишетә һәм бейеүҙәрен күрә алды.
«Алексеевка» тарихи-мәҙәни үҙәктең «Volksklang» немец халыҡ фольклор ансамбле тамашасылар иғтибарына «Grun, grun» халыҡ әкиәтен тәҡдим итте. Йырҙың сәхнәләштерелгән әҫәрендә ансамблдең кесе составы ҡатнашты, улар тамашасыларҙы үҙҙәренең артистизмы менән хайран ҡалдырҙы. Өлкән состав немец полькаһын бейене.
Мәҙәниәт һарайының фойеһында «Благовар районы ынйылары» фотокүргәҙмәһе ойошторолғайны, унда пионерҙар һәм уҡыусылар йорто тәрбиәләнеүселәренең эштәрен күреп булды. Көҙгө залында район территорияһында йәшәүсе халыҡтарҙың милли костюмдары күрһәтелгәйне.


text:
Стәрлетамаҡта эш хаҡын түләмәү факты буйынса енәйәт эше асылды
РФ прокуратураһы ҡарамағындағы Тикшереү комитетының БР буйынса Тикшереү идаралығының Стәрлетамаҡ буйынса тикшереү бүлеге «УЗБАШавто» яуаплылығы сикләнгән йәмғиәтенең экс-директорына ҡарата енәйәт эше асты. Эш РФ Енәйәт кодексының 145.1-се статьяһы 1-сө өлөшө (предприятие етәксеһенең, яуыз йәки башҡа төрлө шәхси мәнфәғәтенән сығып, ике айҙан ашыу эш хаҡы түләмәүе) буйынса ҡуҙғатылды.
РФ прокуратураһы ҡарамағындағы Тикшереү комитетының БР буйынса Тикшереү идаралығы етәксеһенең киң мәғлүмәт саралары менән бәйләнеш буйынса ярҙамсыһы Светлана Абрамова хәбәр итеүенсә, Кунчераев етәкселегендәге предприятиеның 50-нән ашыу хеҙмәткәре 10 ай буйына эш хаҡы алмаған, йыйылған сумма 10 миллион һумдан ашып киткән. Шул уҡ ваҡытта «УЗБАШавто» директоры үҙе кассала булған ҡулаҡсаны үҙ мәнфәғәтендә тотонған: башҡа предприятиеға йыллыҡ 2 процент менән займ сифатында биреп торған, үҙ ихтыяждары өсөн 750 мең һумлыҡ автомобиль һатып алған, реклама роликтары прокатына аҡса һалған, шулай уҡ эш хаҡын да ваҡытында алып торған. Мәҫәлән, 2009 йылдың ике айында ғына ул үҙенә 200 мең һум самаһы аҡсалата түләү алған.
Предприятиеның башҡа етәкселәренең дә был законһыҙ ғәмәлдәргә ҡыҫылышы тикшерелә.


text:
Балалар өсөн нәсихәттәр
- Подробности
- Родительская категория: Мәҡәләләр
- Опубликовано 09.02.2008 00:00
Хөрмәтле балалар!
Эшһөйәр, изгелекле, яҡшы күңелле кешеләр һәр ваҡыт хөрмәтле була һәм яҡын күренә, быны иһә үҙегеҙ ҙә беләһегеҙ. Ата-әсәгеҙ һеҙгә ҡарата иң ауыр һәм мәшәҡәтле хеҙмәттәрҙе башҡарған һәм һаман да үтәй. Һәр ваҡыт ҡайғығыҙҙы уртаҡлашып, бәхетегеҙ өсөн тырыша, һеҙҙең өсөн Аллаһы Тәғәләгә ялбара һәм доға ҡыла. Шуның өсөн мөмкин тиклем уларҙың хеҙмәттәренә ҡаршылыҡ күрһәтмәгеҙ, мәшәҡәттәренең хаҡын ҡайтарыу мөмкин булмаһа ла, уларға ихласлыҡ менән хеҙмәт итеүсе һәм хөрмәт күрһәтеүсе булығыҙ!Аллаһы Тәғәлә хәҙрәттәре улар менән бигерәк тә матур һөйләшеүҙе васыят иткән. Пәйғәмбәребеҙ Мөхәммәд, ғәләйһис-сәләм: "Ата-әсәләрен риза итеүсе балаларҙан Аллаһы Тәғәлә риза булыр", - тигән. Киләсәктә хөрмәтле һәм файҙалы кеше булыуығыҙҙы ата-әсәгеҙ һәр ваҡыт өмөт итә һәм Аллаһы Тәғәлә хәҙрәттәренән һорай. Инде һеҙ бындай изгелектәргә яуызлыҡ итеүсе булмағыҙ. Шулай уҡ уларҙың нәсихәттәрен ҡурҡып һәм өркөп түгел, ә мөхәббәт һәм ихласлыҡ менән тотоғоҙ. Сөнки улар был донъя хәлен ҙур тәжрибәләре менән яҡшы аңлай һәм һеҙ белмәгән серҙәрҙе белә. Кешенең итәғәтле (тыңлаусан) булыуы уның яҡшы күңелле булыуын күрһәтә. Һеҙгә лә иң яҡын кешеләр - ата әсәгеҙ. Шуның өсөн уларға һәр ваҡыт итәғәтле булығыҙ. Ғәмәл һәм һүҙҙә уларға ҡаршы килмәгеҙ. Ошо сәбәптең уларҙың күңеленә рәхәт булыр, үҙегеҙҙең күңелегеҙ һәм тормошоғоҙ гүзәл булыр. Ата-әсәгеҙ алдында бик әҙәпле булығыҙ, уларҙың һүҙҙәрен яҡшы тотоғоҙ, өйрәткәндәрен аңлағыҙ, улар менән артыҡ ҡысҡырмай, әҙәпле, асыҡ һөйләшегеҙ.
Ризаитдин Фәхретдинов


text:
Фото:
Өфөлә Башҡортостан Президентының Палестина милли хакимиәте башлығы Мәхмүд Аббас менән осрашыуы үтте
Фото:
Өфөлә, Республика Йортонда Башҡортостан Президенты Рөстәм Хәмитовтың Палестина милли хакимиәте башлығы Мәхмүд Аббас менән осрашыуы үтте. Унда Палестина делегацияһы ағзалары һәм Башҡортостан етәкселеге вәкилдәре ҡатнашты.
— Һеҙҙе Өфөлә ҡабул итеү беҙҙең өсөн ҙур хөрмәт, — тине Башҡортостан Президенты Мәхмүд Аббасты сәләмләп. — Һеҙҙең визит — республика өсөн мөһим тарихи ваҡиға. Башҡортостан дуҫлыҡ һәм татыулыҡ өсөн һәр ваҡыт асыҡ, бигерәк тә күп быуатлыҡ мәҙәни бәйләнештәребеҙ булған халыҡтар өсөн. Мин, тәү сиратта, ғәрәп донъяһынан килгән һәм башҡорт милләтен туплауҙа, уның милли рухын һәм холоҡ-фиғелен формалаштырыуҙа ҙур роль уйнаған ислам динен күҙ уңында тотам.
Рөстәм Хәмитов, тап Өфө ислам динен тотҡан Рәсәй халҡын берләштереүсе үҙәк булып тора, 200 йылдан ашыу бында Рәсәй мосолмандары Диниә назараты эшләп килә, тип билдәләне. Шул уҡ ваҡытта башҡорттар исламды һәр ваҡыт тыныслыҡ һәм татыулыҡ дине күреп ҡабул итә.
— Республикала мосолмандар һәм Православие динен тотоусылар бер тигеҙ тиерлек, һәм беҙҙең республика — төрлө конфессия вәкилдәренең быуаттар дауамында дөйөм мәсьәләләрҙе бергәләп һәм килешеп хәл итеү үрнәге, — тип һыҙыҡ өҫтөнә алды Рөстәм Хәмитов. — Беҙҙә дин халыҡтарҙы, мәҙәниәттәрҙе берләштереүгә, уларҙың бер-береһен байытыуына хеҙмәт итә. Бындай гармониялы мөнәсәбәттәр әүҙем иҡтисад һәм көслө социаль өлкә өсөн мөһим тәүшарт булып тора.
Рөстәм Хәмитовтың билдәләүенсә, Башҡортостанға республика алдында торған бурыстарҙы хәл итеү өсөн партнерҙар кәрәк, ә Палестина менән мөнәсәбәттәрҙең потенциалы ҙур, уларҙы мотлаҡ бойомға ашырырға кәрәк. Республика башлығы Палестина делегацияһын конфессия-ара диалогты ойоштороу, күп милләтле мәҙәниәтте, мәғарифты үҫтереү буйынса тәжрибәһен ентекләберәк өйрәнеү өсөн Башҡортостанға саҡырҙы.
— Һеҙҙең менән контактты көсәйтергә теләр инек, был беҙҙең халыҡтарыбыҙ мәнфәғәтендә яҡшы һөҙөмтәләр бирәсәк, — тине Рөстәм Хәмитов.
Палестина милли хакимиәте башлығы һөйләүенсә, бер йыл элек ул Рәсәй Президенты Дмитрий Медведевҡа Башҡортостан Республикаһын барып күрергә теләүе хаҡында белдергән. Дмитрий Медведев быны бик яҡшы һайлау тип атаған. Мәхмүд Аббас, бөгөн, республиканы күргәс, бындай осрашыуҙарҙы киләсәктә лә дауам итергә кәрәклеген аңланым, тип билдәләне.
— Башҡортостан төрлө конфессияларҙың үҙ-ара хеҙмәттәшлеге үрнәге булып тора, был — тыныслыҡта һәм татыулыҡта йәшәү өлгөһө, — тип һыҙыҡ өҫтөнә алды ул.
Мәхмүд Аббас Палестина һәм Израиль мөнәсәбәттәре, көнсығыш Иерусалимға бәйле хәлдәр тураһында һөйләне, һәм шул уҡ мәлдә барыһының да 60 йылдан ашыу барған низағтарҙан һәм бәрелештәрҙән арыуын билдәләне.
— Беҙҙең тыныслыҡ башланғыстарыбыҙ киң күләмдә теләктәшлек табыр, тигән ышаныста беҙ донъя буйлап йөрөйбөҙ, — тине ул.
Мәхмүд Аббас Башҡортостан менән хеҙмәттәшлек итеү перспективаларын юғары баһаланы һәм үҙ халҡының тормошо менән яҡындан таныштырыу өсөн республика Президентын Палестинаға саҡырҙы.
Рөстәм Хәмитов саҡырыуы өсөн Мәхмүд Аббасҡа рәхмәт белдерҙе һәм, тыныслыҡ теләү — кеше һәм ил өсөн иң мөһиме, тип билдәләне.
— Беҙ Палестинаның үҫешеүен, иҡтисадының тотороҡло булыуын теләйбеҙ. Башҡортостандың ҡеүәтле иҡтисады бар һәм ул Палестинаға һәр төрлө ярҙам күрһәтергә әҙер, һеҙ һәр ваҡыт беҙгә таяна алаһығыҙ, — тип билдәләне Рөстәм Хәмитов.


text:
Ғәсҡәров ансамбле Башҡортостан һәм күрше төбәктәр буйлап гастролдәрен дауам итә
Фәйзи Ғәсҡәров исемендәге Дәүләт академия халыҡ бейеүҙәре ансамбле республика һәм күрше өлкәләр ҡалары һәм райондары буйлап гастролдәрен дауам итә. Шулай итеп, кесаҙна, 2 декабрҙә, коллектив Яңауыл ҡалаһына юлланды. Бөгөн үк урындағы Мәҙәниәт һарайында «ғәсҡәровсылар» «Донъя халыҡтары бейеүҙәре» программаһы менән сығыш яһаясаҡ.
«Башинформ» агентлығына ансамблдән хәбәр итеүҙәренсә, ошо уҡ программа менән йома көндө, 3 декабрҙә, артистар – Ҡалтасы ауылында, 4 декабрҙә –Нефтекама ҡалаһында, 5 декабрҙә Татарстан Республикаһының Аҡтаныш ауылында сығыш яһаясаҡ.


text:
Башҡортостан фермерҙарға ярҙамға 108 миллион һум аласаҡ
ӨФӨ, 2015 йыл, 17 март. /«Башинформ» мәғлүмәт агентлығы, Эльвира Латипова/.
Фермерлыҡты үҫтереү өсөн 2015 йылда Башҡортостанға федераль бюджеттан 108 миллион һум самаһы аҡса бүленә. Рәсәй Хөкүмәтенең тейешле бойороҡтары уның рәсми сайтында баҫылған.
Мәҫәлән, крәҫтиән (фермер) хужалығын булдырыу һәм үҫтереү өсөн гранттарға һәм яңы эш башлаған фермерҙарға көнкүреш ҡорамалдары алыуға бер тапҡыр бирелә торған ярҙам өсөн 62,8 миллион һум ҡаралған. Тағы 45,1 миллион ғаилә малсылыҡ фермаларын үҫтереү өсөн гранттар тапшырыуға бүленә. Шәхси эшҡыуарҙарҙың ауыл хужалығы тәғәйенләнешендәге ерҙе үҙ милкенә күсереүгә киткән сығымдарының бер өлөшөн ҡаплау өсөн 62 мең бирелергә тейеш.
Дөйөм алғанда, ил буйынса ошо маҡсаттарға 3 миллиард 375 миллион һум йүнәлтелә.


text:
Беренсе канал Өфөлә «Беренсе бул» акцияһын үткәрә
Беренсе канал 1 июндә билдәләнеүсе Халыҡ-ара балалар көнөнә ҡарата Өфөлә «Беренсе бул» акцияһын үткәрәсәк. Был хаҡта ҡала башлығы Павел Качкаев хәбәр итте.
Акцияла Өфөнөң 14 балалар учреждениелары ҡатнашасаҡ. Былар балалар баҡсалары, балалар йорттары һәм ошондай башҡа төрлө ойошмалар. Бар илгә билдәле актерҙар һәм тапшырыуҙар алып барыусылары уларҙа булып, балаларға бүләктәр һәм сувенирҙар тапшырасаҡ.
Бындай акциялар Беренсе канал менән тәүге тапҡыр ғына ойошторолмай. Мәҫәлән, 2010 йылда «Беренсе бул» акцияһы – Түбәнге Новгородта, ә 2008 йылда Һамарҙа үткәрелгәйне.


text:
Башҡортостандың мәҙәниәт һәм сәнғәт эшмәкәрҙәре Рәсәй Президенты гранттарына лайыҡ булды
Владимир Путин «Мәҙәниәт һәм сәнғәт өлкәһендә дөйөм милләт өсөн әһәмиәтле булған ижади проекттарға ярҙам итеү өсөн Рәсәй Федерацияһы Президенты гранттарын тапшырыу тураһында»ғы бойороҡҡа ҡул ҡуйҙы. Номинанттар исемлегендә Башҡортостан вәкилдәре лә бар.
Өфө рәссамы Салауат Латипов «Волга буйының һынлы сәнғәте» ғилми-тикшеренеү проектын тормошҡа ашырыуға грант алды.
Һуҡырҙар өсөн республика махсус китапханаһы директоры урынбаҫары Вера Пантелеева бүленгән средстволарға «Миңә кино һөйләгеҙ: күреү һәләтенән мәхрүм булған кешеләр өсөн тифлокомментарийҙар менән кино кисәләрен ойоштороу» проектын бойомға ашырырға планлаштыра.


text:
Бер ветеран да иғтибарһыҙ ҡалырға тейеш түгел — Башҡортостан Президенты
ӨФӨ, 2014 йыл, 30 октябрь. /«Башинформ» мәғлүмәт агентлығы, Ғәлиә Нәбиева/.
Башҡортостан Президенты, БР Дәүләт Йыйылышына йыллыҡ Мөрәжәғәтнамәһе менән сығыш яһап, алдағы йылда билдәләнәсәк мөһим ижтимағи-сәйәси ваҡиға – Бөйөк Еңеүҙең 70 йыллығы, тип айырып әйтте.
— Был изге датаны байрам итеүгә лайыҡлы әҙерләнергә, совет халҡының хәрби һәм хеҙмәт батырлыҡтарын хөрмәтләп иҫкә алырға кәрәк. Бер ветеран да иғтибарһыҙ ҡалырға тейеш түгел. Уларҙың һәр ҡайһыһы тураһында хәстәрлек күреү, фронтта һәм тылда иҫ киткес батырлыҡтары хаҡында хәтерләү – беҙҙең изге бурысыбыҙ, — тигән бурыс ҡуйҙы Рөстәм Хәмитов.


text:
Фото:
Хәйбулла районында йәштәр шоу-программалары конкурсы үтә
Фото:
Башҡортостан халыҡтарының милли мәҙәниәтен һаҡлау һәм артабан үҫтереү, халыҡ ижады ҡаҙаныштарын пропагандалау маҡсатында Хәйбулла районында «Хәйбулла-шоу» йәштәр шоу-программалары конкурсы үткәрелә. Райондың 80 йыллығына арналған смотрҙа һәүәҫкәр ижади коллективтар һәм яңғыҙ башҡарыусылар ҡатнаша.
Конкурсанттар сығышы аҙна һайын үтә. Һәр береһендә ике ауыл биләмәһе йәштәре Аҡъяр ауылы мәҙәниәт һәм ял паркы сәхнәһендә «Хәйбулла-шоу» программаһына үҙенең вариантын тәҡдим итә.
Йәш шоумендар башҡарыуында үҙенсәлекле һәм сағыу номерҙар берәүҙе лә битараф ҡалдырмай. Үҙешмәкәр артистарҙың был сарала сығыш яһауының яңы идеялар, көтөлмәгән сығыштар эҙләүе һәм үҙҙәре тураһында белдереүгә шәп мөмкинлек булыуы аңлашыла.
«Башинформ» агентлығына Хәйбулла район хакимиәтенең мәғлүмәт-аналитика бүлегенән хәбәр итеүҙәренсә, йәштәр шоу-программалары район конкурсы сиктәрендә ете концерт ойоштороласаҡ. Фестиваль 21 августа ҙур гала-концерт менән тамамлана.


text:
Стәрлебаш балалары өсөн бушлай спорт дәрестәре ойошторолған
Башҡортостан Президенты Рөстәм Хәмитов республиканың көньяҡ райондары буйлап эш сәфәре сиктәрендә Стәрлебаш ауылындағы «Стәрле» спорт-һауыҡтырыу үҙәгендә лә булып китте.
Үҙәк 2006 йылда асылған. Бөгөн бында 600-ләгән бала йөрөй, улар йөҙөү, волейбол, баскетбол, саңғы уҙыштары һәм башҡа спорт төрҙәре менән шөғөлләнә. Бөтөн дәрестәр ҙә балалар өсөн бушлай ойошторола.
Үҙәктә 25 метр оҙонлоғондағы бассейн эшләй. Әммә, тренерҙар әйтеүенсә, спорткомплексты тулы ҡеүәтендә файҙаланыу һәм унда юғары кимәлдәге ярыштар ойоштороу өсөн тағы бер айырым спортзал төҙөргә кәрәк.
Рөстәм Хәмитов был идеяны ҡеүәтләне.
— Күренеп тора, һеҙ үҙегеҙҙең функцияларығыҙҙы яҡшы үтәйһегеҙ, — тине ул. – Шулай дауам итегеҙ!


text:
Артюховтың ватан двигателдәр эшләү үҫешенә индергән өлөшө Үҙәк авиация моторҙар эшләү институтының миҙалы менән билдәләнде
«Өфө моторҙар эшләү производство берекмәһе» асыҡ акционерҙар йәмғиәтенең генераль директоры Александр Артюховтың ватан двигателдәр эшләү үҫешенә индергән өлөшө «П.И. Баранов исемендәге Үҙәк авиация моторҙар эшләү институты» федераль дәүләт унитар предприятиеһы менән билдәләнде.
Үҙәк авиация моторҙар эшләү институтының Фәнни-техник советы президиумы ҡарары менән предприятие етәксеһе миҙал менән наградланды, тип хәбәр итә Өфө моторҙар эшләү берекмәһенең йәмәғәтселек менән бәйләнештәр идаралығы.
Александр Артюхов «Машиналар эшләүҙә иҡтисад, ойоштороу һәм идара» белгеслеге буйынса Өфө дәүләт авиация техник университетын тамамлаған. Берекмәлә 1991 йылдан эшләй. 2006 йылдың мартынан «ӨМЭПБ» асыҡ акционерҙар йәмғиәтенең генераль директоры вазифаһын биләй. БР Дәүләт Йыйылышы – Ҡоролтай депутаты.


text:
Башҡортостан парламентарийҙары «Башҡортостан Республикаһы Башлығы тураһында» Закон ҡабул иттеФото: Олег Яровиков
Башҡортостан парламентарийҙары «Башҡортостан Республикаһы Башлығы тураһында» Закон ҡабул итте
Башҡортостан парламентарийҙары «Башҡортостан Республикаһы Башлығы тураһында» Закон ҡабул иттеФото: Олег Яровиков
ӨФӨ, 2014 йыл, 25 декабрь. /«Башинформ» мәғлүмәт агентлығы, Ғәлиә Нәбиева/.
БР Дәүләт Йыйылышы – Ҡоролтай депутаттары быйылғы һуңғы пленар ултырышта «Башҡортостан Республикаһы Башлығы тураһында»ғы закон проектын ҡараны. Новелла Дәүләт төҙөлөшө, хоҡуҡ тәртибе һәм суд мәсьәләләре буйынса комитет тарафынан әҙерләнгән.
Закон проекты 27 ноябрҙә тәүге уҡыуҙы үтте. Депутаттар проектҡа тәҡдим ителгән ете төҙәтмәне хупланы һәм икенсе һәм өсөнсө уҡыуҙа норматив акт ҡабул итте.
Закон проекты республиканың иң юғары вазифалы кешеһенең исемен үҙгәртеү менән бәйле һәм Башҡортостан Республикаһы Башлығы эшмәкәрлегенең хоҡуҡи нигеҙҙәрен һәм хоҡуҡ гарантияларын билдәләй: һайлау тәртибе, ҡабул ителәсәк анттың тексы, дәүләт менән идара итеү өлкәһендәге ҡануни вәкәләттәр, уларҙы ваҡытынан алда туҡтатыу тәртибе, отставкаға киткәндән һуңғы статус.


text:
Республика райондарының береһендә ете гектар урман янды
ӨФӨ, 2015 йыл, 28 сентябрь. /«Башинформ» мәғлүмәт агентлығы, Ксения Калинина/.
Кисә Ейәнсура районындағы Тирәкле ауылынан биш саҡрым алыҫлыҡта ете гектар урман янды.
Урман хужалығы министрлығының матбуғат хеҙмәтендә хәбәр итеүҙәренсә, быға уттың ауыл хужалығы тәғәйенләнешендәге ерҙәрҙән күсеүе сәбәпсе. 28 сентябрҙә иртән янғын һүндерелгән, тип билдәләнеләр министрлыҡ ҡарамағындағы төбәк диспетчер хеҙмәтендә.
Быйыл янғын йәһәтенән хәүефле миҙгел башланғандан алып республиканың урман фонды биләмәһендә 35 янғын теркәлгән, уларҙың дөйөм майҙаны 113,49 гектар тәшкил иткән.
Әгәр ҙә урманда янғын башланғанын күрһәгеҙ, 8-800-100-94-00 телефоны буйынса шылтыратыуығыҙ һорала.


text:
Республикаға Рәсәйҙең Үҙәк һайлау комиссияһы рәйесе Владимир Чуров килде Фото: Олег Яровиков
Республикаға Рәсәйҙең Үҙәк һайлау комиссияһы рәйесе Владимир Чуров килде
Республикаға Рәсәйҙең Үҙәк һайлау комиссияһы рәйесе Владимир Чуров килде Фото: Олег Яровиков
ӨФӨ, 2015 йыл, 1 декабрь. /«Башинформ» мәғлүмәт агентлығы, Ғәлиә Нәбиева/.
Өфөгә эш сәфәре менән Рәсәйҙең Үҙәк һайлау комиссияһы рәйесе Владимир Чуров килде. Сәфәр сиктәрендә республика һайлауҙарын ойоштороусылар менән кәңәшмәләр үткәреү ҡаралған. Владимир Чуров коллегалары менән илдең һайлау системаһын үҫтереү мәсьәләләрен, етенсе саҡырылыш Дәүләт Думаһы депутаттарын һайлауға әҙерлекте тикшерәсәк.
Бынан тыш, Владимир Чуров Стәрлетамаҡ ҡалаһы һәм Стәрлетамаҡ районы һайлауҙарын ойоштороусылар менән осрашасаҡ.


text:
Башҡортостанда яугир-интернационалистар дауаланасаҡ
Беҙҙәге шифаханалар ил буйынса билдәле, хатта йыһандан ҡайтҡан космонавтар ҙа Республика шифаханаларында реабилитация үтә, тине Рөстәм Хәмитов.
Ошондай уҡ хеҙмәттәшлекте яугир-интернационалистар комитеты менән дә алып барырға мөмкин тигән фекерҙә республика етәксеһе. Шифаханаларҙан тыш беҙҙең ҡымыҙ, башҡорт балы, минераль сығанаҡтарыбыҙ ҙа яҡшы, тине Рөстәм Хәмитов.
Яугирҙар комитеты рәйесе Руслан Ауышев та был тәҡдимдәрҙе хупланы. Башҡортостанды күптән беләм, матур, халҡы яҡшы уның, тине Советтар Берлеге геройы Руслан Ауышев.


text:
Өфөлә «Иң изге теләктәр менән!» тип исемләнгән концерт үтәсәк
20 сентябрҙә Өфөнөң Салауат Юлаев майҙанында «Ислам – экстремизмға ҡаршы!» республика акцияһы сиктәрендә «Иң изге теләктәр менән!» тип исемләнгән концерт ойошторола. Сара йәштәр араһында дини экстремизм һәм радикализмды иҫкәртеүгә йүнәлтелгән. Акцияны ойоштороусылар булып БР Президенты ҡарамағындағы Дәүләт-конфессия-ара мөнәсәбәттәр буйынса совет ярҙамында Башҡортостан Республикаһы мосолмандары Диниә назаратының Йәштәр бүлеге сығыш яһай. Сарала Рәсәй мосолмандарының Үҙәк диниә назараты рәйесе, юғары мөфтөй Тәлғәт Тажетдин, Башҡортостан мосолмандарының Диниә назараты рәйесе Нурмөхәмәт Ниғмәтуллин, пауэрлифтинг һәм армрестлинг буйынса спорт мастеры Эльбрус Ниғмәтуллин, йәштәр мосолман һәм йәмәғәт ойошмалары вәкилдәре, башҡорт эстрадаһы йондоҙҙарының ҡатнашыуы ҡаралған.
Байрам ҡунаҡтарын төрлө конкурстар, викториналар һәм бүләктәр көтә.
Сара 19.00-23.00 сәғәттәрҙә үтә.


text:
Башҡортостандың баш ҡалаһында балалар һабантуйы гөрләнеФото: Андрей Старостин
Башҡортостандың баш ҡалаһында балалар һабантуйы гөрләне
Башҡортостандың баш ҡалаһында балалар һабантуйы гөрләнеФото: Андрей Старостин
Өфөлә, Салауат Юлаев исемендәге спорт-һауыҡтырыу комплексы стадионында Халыҡ-ара балаларҙы яҡлау көнөнә арналған балалар спорт байрамы – һабантуй үтте. Уны "Рәсәй терәге" Башҡортостан төбәк бүлексәһе ҡатнашлығында БР Спорт федерациялары берекмәһе ойошторҙо.
"Башинформ" агентлығына берекмәнең башҡарма директоры Рөстәм Мәғсүмовтың хәбәр итеүенсә, республика һәм ҡала спорт федерацияларының алты командаһы тоҡтарҙа йүгереүҙә, эстафетала, армрестлингта уҙышты, бағанала ултырып, тоҡтар менән һуғышты, күҙҙәрен бәйләп көршәк ярҙы, ҡалаҡҡа йомортҡа һалып йүгерҙе, арҡан тартышты. Шулай уҡ сатраш һәм мини-футбол буйынса турнирҙар үткәрелде. БР Парашют спорты федерацияһы тәрбиәләнеүселәре өсөнсө урын алды, РБ Кудо федерацияһы вәкилдәре икенсе урында, ә беренсе урынды һәм БР Спорт федерациялары берекмәһе Кубогы батырҙары исемен БР Косики каратэ федерацияһы егеттәре яуланы.
Ошо уҡ мәлдә стадионда Еңеүҙең 65 йыллығына арналған Өфө хәрби-патриотик клубтары спартакиадаһы ла үтте. Клуб курсанттары һабантуй программаһы буйынса ярышты, бынан тыш, йүгереүҙә һәм автоматты йыйып-һүтеүҙә етеҙҙәрҙе билдәләне. "Бронза" "Спартак — Центр" клубына тәтене, "көмөш" — "Смена" тәрбиәләнеүселәренә, ә "Голубые молнии" клубына — "алтын". Бынан һуң 17 майҙа тамамланған парашют-атлетика күп алышы призерҙары һәм еңеүселәре тейешле наградаларын алды.


text:
«Яңы Башҡортостан гражданын тәрбиәләүҙә дәүләт һәм туған телдәр роле» түңәрәк өҫтәле
26 майҙа БР Мәҙәниәт һәм милли сәйәсәт министрлығы, БР Мәғариф министрлығы, М.А.Шолохов исемендәге Мәскәү дәүләт гуманитар университетының (МДГУ) Өфө филиалы “Яңы Башҡортостан гражданын тәрбиәләүҙә дәүләт һәм туған телдәрҙең роле” республика түңәрәк өҫтәлен үткәрә. Түңәрәк өҫтәл Башҡортостан Республикаһында Славян яҙмаһы һәм мәҙәниәте көндәре, III Бөтә донъя башҡорттары ҡоролтайына әҙерлек, Башҡортостан Республикаһында Республика йылы һәм Рәсәй Федерацияһында Уҡытыусы йылы, IV Кирилл-Мефодий уҡыуҙары сиктәрендә үткәрелә.
Башҡортостан Республикаһы һәм Рәсәй Федерацияһы белем биреү учреждениеларында башҡорт, рус, татар, сыуаш, удмурт, марий, украин телдәрен уҡытыу тәжрибәһе һәм проблемаларын; Башҡортостан Республикаһы һәм Рәсәй Федерацияһы мәғариф системаһында дәүләт һәм туған телдәрҙе уҡытыуҙың социаль-сәйәси һәм хоҡуҡи шарттарын; Башҡортостан Республикаһының төрлө кимәлдәге белем биреү учреждениеларында интернационализм һәм ватансылыҡ тәрбиәләү мәсьәләләрен; башҡорт һәм төрки филологияһының актуаль проблемаларын; шулай уҡ туған телдәрҙе һаҡлау һәм үҫтереү буйынса милли-мәҙәни берекмәләрҙең эшмәкәрлеген тикшереү планлаштырыла.
Түңәрәк өҫтәлдә ҡатнашыуға ғалимдар, юғары уҡыу йорттары, урта профессиональ белем биреү, дөйөм белем биреү мәктәптәре, өҫтәмә белем биреү системаһы уҡытыусылары, дәүләт власы органдары, йәмәғәт ойошмалары, киң мәғлүмәт саралары вәкилдәре саҡырыла.
Түңәрәк өҫтәл йомғаҡтары буйынса материалдар йыйынтығы сығарыласаҡ.
Ойоштороу комитеты, сығыштарҙы баҫтырып, түңәрәк өҫтәлдә ситтән тороп ҡатнашыу формаһы ла бар, тип хәбәр итә. Ҡатнашыуға заявкалар 21 майға тиклем 238-05-04 телефоны (факсы), ufamgopu@ufanet.ru электрон почтаһы аша ҡабул ителә.
Түңәрәк өҫтәл Өфө, Сельский Богородский урамы, 37 адресы буйынса М.А.Шолохов исемендәге МДГУ-ның Өфө филиалында үткәрелә.


text:
Йәш йөҙөүселәр БДПУ ректоры кубогы өсөн көрәшәсәк
6-7 майҙа М.Аҡмулла исемендәге Башҡорт дәүләт педагогия университеты Еңеү көнөнә һәм ректор Рөстәм Кузеев иҫтәлегенә арналған йөҙөү буйынса «БДПУ ректоры кубогы» республика турнирын үткәрә. Быйыл Ректор кубогы икенсе тапҡыр ойошторола.
Юғары уҡыу йортоноң матбуғат үҙәгенән хәбәр итеүҙәренсә, шәхси ярыштар программаһында – төрлө стилдә йөҙөү, малайҙар һәм ҡыҙҙар араһында ҡатнаш эстафета. Иң яҡшы спортсылар грамоталар, миҙалдар һәм приздар менән бүләкләнәсәк. Еңеүсегә Ректор кубогы тапшырыласаҡ. Ярыштар 6 майҙа 11.45 сәғәттә башлана. Турнир Коммунистик урамы,54а адресы буйынса «Буревестник» физкультура клубында үтә.


text:
«Голос. Дети» проектында ҡатнашыусы Рушана Вәлиева Парижда сығыш яһаны
ӨФӨ, 2014 йыл, 7 ноябрь. /«Башинформ» мәғлүмәт агентлығы, Ләйлә Аралбаева/.
«Голос. Дети» бөтә Рәсәй телепроектында Башҡортостандың берҙән-бер ҡатнашыусыһы, Ауырғазы районынан Рушана Вәлиева Парижда «Кавер, мы знаем, как это делать» халыҡ-ара телевизон шоу-конкурсында сығыш яһаны.
БР Мәҙәниәт министрлығында хәбәр итеүҙәренсә, Рушана «YouTube»тағы видеороликтарының береһе арҡаһында конкурстың финалына саҡырыла. D8 каналы музыкаль мөхәррирҙәренең иғтибарын Рушананың «Boney M» төркөмөнөң «Sunny» тигән билдәле хитын рус телендә халыҡ стилендә эшләгән шаян версияһы йәлеп итә. Йәш башҡарыусыға Өфө сәнғәт академияһы уҡытыусыһы, БР Халыҡ музыка ҡоралдары милли оркестры баянсыһы Дмитрий Анисимов ҡушылып уйнай. 12 коллектив һәм яңғыҙ башҡарыусылар араһында Рушана берҙән-бер үҫмер ҡатнашыусы була.
— Төрлө ил халыҡтары рәсәйлеләргә йылы ҡарашта. Моғайын, айырыуса француздарҙыр, миңә улар рухи яҡтан яҡыныраҡ һымаҡ тойолдо. Финалдан һуң ижадыма ғашиҡ кешеләр барлыҡҡа килде, сит илдәрҙең продюссерлыҡ үҙәктәренән тәҡдимдәр бар, — тип билдәләне Рушана.
D8 Франция дәүләт телевидениеһы каналы ойошторған фестиваль бөтә донъяға билдәле хиттарҙы үҙенсәлекле башҡарыусы ижади коллективтарҙы һәм яңғыҙ башҡарыусыларҙы йыя. Конкурстың төп һәм берҙән-бер бүләге 10 мең евро.


text:
Өфө трикотаж фабрикаһы янғындан ҡаза күреүселәргә ярҙам күрһәтте
«Өфө трикотаж фабрикаһы» асыҡ акционерҙар йәмғиәте коллективы урман янғындарынан зыян күргән Рәсәй төбәктәре халҡына ярҙам күрһәтте. Ҡаза күреүселәргә 200 мең һумдан ашыу суммаға трикотаж изделиелар менән машина ебәрелде.
— Ҡоро аномаль эҫелек быйыл йәй бар ил буйынса ҙур иҫәптә урман янғындарына килтерҙе. Һөҙөмтәлә йөҙәрләгән кеше – ҡыйыҡһыҙ, меңәрләгәне йәшәү өсөн средстволарһыҙ ҡалды, — ти фабрика вәкилдәре. — Беҙ битараф ҡала алманыҡ һәм иң кәрәклеһенән дә мәхрүм булғандарға ярҙам итергә ҡарар иттек.
Әйтергә кәрәк, Өфө трикотаж фабрикаһы ҡаланың социаль тормошонда һәм хәйриә акцияларында һәр ваҡыт әүҙем ҡатнаша.


text:
Ял көндәрендә «Шүлгәнташ» ҡурсаулығына бөтә илдән меңдән ашыу турист киләФото: Олег Яровиков
Ял көндәрендә «Шүлгәнташ» ҡурсаулығына бөтә илдән меңдән ашыу турист килә
Ял көндәрендә «Шүлгәнташ» ҡурсаулығына бөтә илдән меңдән ашыу турист киләФото: Олег Яровиков
ӨФӨ, 2015 йыл, 17 сентябрь. /«Башинформ» мәғлүмәт агентлығы, Ксения Калинина/.
Ял көндәрендә «Шүлгәнташ» ҡурсаулығына бөтә илдән меңдән ашыу турист килә. Уның хеҙмәткәрҙәре «Башинформ» агентлығы хәбәрсеһенә тәбиғәт ҡурсаулығының үҙенсәлектәре хаҡында һөйләне. 15-16 сентябрҙә Бөрйән районында экологик матбуғат туры уҙғарылды.
«Ял көндәрендә ҡурсаулыҡҡа бөтә Рәсәйҙән меңдән ашыу турист килә. Уларҙы Шүлгәнташҡа экскурсия һәм ҡурсаулыҡта йәйәү йөрөү, Ағиҙел буйлап ағып төшөү, Бөрйән балы, башҡорт аш-һыуы һәм сувенирҙар ҡыҙыҡһындыра. Ҡурсаулыҡта халҡыбыҙҙың боронғо кәсебе — солоҡсолоҡ һаҡланған. Солоҡ балы туристарҙы үҙенсәлекле дауалау көсө менән йәлеп итә», — тине сувенирҙар һатыусы Гөлзиә.
«Шүлгәнташ янында» туристик комплексы хеҙмәткәре Сергей Ророкин республиканың гүзәл мөйөшөнә өс ай элек Силәбенән килгән. Ул төҙөлөш эштәре менән шөғөлләнә. Комплекста экологик яҡтан таҙа материалдарҙан биналар һалыу дауам итә.
«Бында бөтөнләй икенсе донъя: саф һауа, икһеҙ-сикһеҙ урман, тауҙар, йылғалар, таштар. Ҡунаҡтарыбыҙ — ғаиләләр, йәштәр, өлкән йәштәгеләр. Яңыраҡ немецтар килде. Беҙҙең мунсаға һәм иртән Ағиҙел йылғаһында балыҡ ҡармаҡлауға иҫтәре китте. Мәмерйә хаҡында легендалар һәм хикәйәттәр, шулай уҡ һоҡланғыс тәбиғәт уларҙы битараф ҡалдырманы», — тип һөйләне туристик комплекс хеҙмәткәре.
Экологик турҙы Дәүләт Думаһы депутаты Марсель Йосопов һәм М.Ғафури исемендәге Башҡортостан ҡошсолоҡ комплексы булышлығында Башҡортостандың Журналистар союзы ойошторҙо. Унда республика һәм муниципаль киң мәғлүмәт сараларының 20-нән ашыу вәкиле ҡатнашты.